
ELŐSZÓ. 

Méltóságos  megyés  Püspök  úr  ! 

Alig  vannak  igazságtalanabb  vádak,  alaptala- 
nabb gyanúsítások,  mint  azok,  a melyek  a mi  orosz 
népünk  ellen  nem  annyira  a legközelebbi  időkben, 
mint  inkább  a megelőző  években  hivatalos  és  nem 
hivatalos  utón  világgá  bocsáttattak. 

Majd  a magyar  alkotmány  iránti  hűsége,  majd 
hazafisága  vonatott  kétségbe  annak  az  orosz  nép- 
nek, a mely  ezred  év  óta  jóban,  roszban  hű  társa 
volt  a magyarnak,  s a megpróbáltatás  legnehezebb 
időszakaiban  küzdött  a haza  alkotmányos  szabad- 
ságáért. 

Sőt  ezt  a mi  orosz  népünket,  a mely  király 
és  haza  iránt  való  törhetlen  hűségének  minden  idő- 
ben annyi  csalhatlan  bizonyságát  adta,  panszlavis- 
mussal,  sőt  nem  ritkán  czentrifugál  törekvésekkel 
is  gyanúsították  a rövidlátók,  a múltakat  nem  ös- 
merők  és  azok,  a kik  vétkes  ráfogásokkal  talán 
saját  hatalmi  befolyásukat  igyekeztek 
öregbíteni. 

Valahányszor  ilyen  támadások,  ilyen  gyanúsí- 
tások akár  a hírlapirodalom  terén,  akár  a tör- 

vényhozás  kebelében,  akár  más  úton  nyilvános  jel- 
legű kifejezést  nyertek,  de  más  alkalmakkor  is,  a 
mi  kerületünk  országgyűlési  volt  képviselője,  Vá- 
rady  Gábor  úr  nem  késett  a mi  orosz  népünk 
alkotmányos  érzelmeit,  kétségbevonhatlan  hazafisá- 
gát  hirlapi  czikkekben,  országgyűlési  és  más  be- 
szédeiben kitüntetni,  s állitásait  történelmi  adatok- 
kal is  támogatni. 

Ezeket  a czikkeket,  beszédeket,  a mennyire 
falusi  életemnél  fogva  is  szerény  köröm  ezt  meg- 
engedte, a lehetőségig  gyűjtögettem  azzal  a szán- 
dékkal, hogy  azokat  együttesen  nyilvánosságra 
bocsássam;  azonban  e szándékom  végrehajtásában 
nevezett  képviselőnk  mindaddig,  mig  országgyűlési 
képviselő  volt,  azon  általa  előttem  ismételve  ki- 
fejezett oknál  fogva  gátolt,  hogy  akadhatnak  talán 
olyanok  is,  a kik  ezen  czikkeknek,  beszédeknek 
azon  időben,  midőn  ő még  képviselő,  külön  és  együt- 
tesen kiadását  a képviselőválasztás  érdekébőli  kor- 
tesfogásnak tekintenék,  a mit  ő mindig  perhorreskált. 

Most  azonban  az  ő érve,  aggodalma  tárgyta- 
lanná vált  és  igy  semmi  akadálya  nincs  annak,  hogy 
jelzett  gyűjteményeimet,  Várady  Gábornak  orosz 
népünk  között  is  mindenkoron  tisztelt  nevét  ezzel  is 
megörökítve,  s önzetlenül  szerzett  érdemeit  ez  utón 
is  elösmerve,  nyilvánosságra  bocsássam. 

És  midőn  ezt  a gyűjteményt  Méltóságodnak  a 
legmélyebb  tisztelettel  ajánlom,  teszem  ezt  azzal  az 


évek  hosszú  során  szerzett  tapasztalataimnál  fogva 
megszilárdult  meggyőződésem  által  vezéreltetve, 
hogy  Méltóságod  úgy  is,  mint  egyházfejedelem,  úgy 
is  mint  népünknek  épen  olyan  szerető,  mint  köz- 
tisztelet  és  szeretetben  álló  atyja,  kimagasló  állá- 
sánál, a király  és  trón  és  a magyar  haza  iránt  való 
tántorithatlan  hűségénél  fogva  leginkább  van  hivatva 
a mi  polgári  reputácziónkat,  ezredéves  hírnevünket 
minden,  bármely  oldalról  jövő  támadás  vagy  gyanúsí- 
tás ellen  megvédelmezni. 

Midőn  Méltóságod  előtt  esedezem,  hogy  e sze- 
rény müvet  kegyesen  fogadni  s azt  nagy  horderejű 
pártfogásában  részesíteni  méltóztassék,  mély  tiszte- 
lettel maradtam 

Irholczon,  Máramaros  megyében,  1894.  évi  de- 
czember  1-ső  napján. 

Méltóságodnak  hódoló  fia 

TABAK0V1TS  MIHÁLY,  m.  k., 

g.  kath.  lelkész  és  szentszéki  ülnök. 


I. 


MÁN  JÓZSEF  föi3páni  székébe  beiktatása  ajkaiméval,  1860,  évi  deci.  !2«én 
a megyeház  előtt  adott  fáklyászene  után  VÁRADY  GÁBOR  által  mondott 

BESZÉD. 

Méltóságos  Főispán  úr! 

1848-nak  tavaszán  volt,  ötödfél  ezret  haladó 
iszonyúan  hosszú  nappal,  s ugyanannyi  álmatlan 
éjjel  ezelőtt,  midőn  fáklyák  világánál  — mint  most 
^üdvözöltünk  téged,  láuglelkü  társaddal,  Asztalos 
Pállal,  kinek  áldott  hamvai  fölött  a kolozsvári  Há- 
zsongárd  sirhantja  domborul.  Üdvözöltünk  titeket, 
kik  meghoztátok  nekünk  azon  31  czikkből  álló 
törvényt,  mely  előtt,  mint  a mahomedán  az  ő koránja 
előtt,  szent  áhítattal  hajiunk  meg  ma  is ; mely  nél- 
kül nem  volt,  nincs  és  nem  is  leend  számunkra 
üdv,  melyért  annyi  ártatlan  vér  áztatta  a haza  szent 
földét,  annyi  tövis  korona  tűzetett  föl  a hűn  elhalt 
vértanuk  homlokára  és  a mely  most  is  azon  jel  előt- 
tünk, a melyben  győznünk,  vagy  meghalnunk  kell ! ! 

Tizenegy  gyászos  emlékű,  nyomorban  dús  hosszú 
év  után  ismét  itt  állunk  meg  előtted,  ki  ujrameg- 
hozád  nekünk  a szabadság  reményét.  Akkor  tün- 
döklő fényes  nap  ővedzte  körül  e reményt,  most 
csak  a hajnal  egyes  sugarai  világítják  meg  ezt : 

de  akkor  vihar  telt  felhők  és  sűrű  éj  borultak  a 
magyar  ég  legszebb  napjára,  mig  most  fokonként 
kibontakozhatnak  e sugarak  a világosságot  elölni 
törekvő  fellegek  közük  s kelet  népe  kelet  felé  for- 
dult arczczal  ismét  üdvözölni  fogja  a napot  az  ő 
teljes  ragyogásában  ! 

Üdvözlünk  téged  Máramaros  megyénk  főispánja, 
előestéjén  a napnak,  a melyen  újra  megnyilandnak 
előttünk  a municipalis  életnek,  eddig  oly  sok  buzgó 
kérés  daczára,  zárva  tartott  kapui ; előttünk,  kik 
barangoltunk,  mint  anyátlan  gyermekek,  kik  hajlék 
és  vigasz,  de  nem  remény  nélkül,  idegenek  valánk 
saját  földünkön,  saját  házunkban. 

És  ime,  most  ismét  bemehetünk  e szentek  szenté- 
lyébe, visszavivandók  rég  nélkülözött  jogainkat  s 
még  erősebben  megszilárditandók  azon  nyolcz  szá- 
zados alkotmányt,  melyet  sem  a nyugati,  sem  az 
északi  pusztító  szelek  megingatni,  annyival  kevésbé 
elsöpörni  nem  tudtak. 

Üdvözlünk  téged  szeretvetisztelt  főispán!  íme, 
170  fáklya  fénye  világol  előtted,  jeléül  annak, 
hogy  megyénk  170  községének  fényben  egyesült 
szelleme  leng  közöttünk,  — hozván  neked  szerencse- 
kivánatot  a nehéz  pályára,  — szent  fogadását  a meg 
nem  ingatható  egyetértésnek  és  buzgó  ígéretet  az 
iránt,  hogy  e haza  szabadságáért  munkaerőt,  va- 
gyont, vért,  életet  áldozni  mindig  készek  vagyunk ! 

Nézz  szét  közöttünk.  Itt  látod  közöttünk  Balk 
és  Drág  utódait,  hű  román  testvéreinket,  a kiknek 
elődeivel  vállvetve,  karöltve  vívták  ki  dicső  őseink 
a nikápolyi,  szendrői,  nándorfehérvári,  kenyérmezői 
véres  tusákat,  s részint  nagy  diadalokat ! Azon  hű 


9 


férfiakat  látod  itt,  a kik  méltók  sirba  szállt  dicső 
elődeikhez,  mert  azon  hűség  magyar  hazájokhoz, 
az  a ragaszkodás,  melyet  1848— 1849-ben  a csábí- 
tás ezer  eszközei  sem  bírtak  megtörni  s tévútra 
vezetni,  bizonyosan  kiállotta  a tűzpróbát  és  bátran 
elmondhatjuk,  hogy  mi  eggyek  vagyunk,  eggyek 
maradunk  ! 

Itt  látod  Korjatovics  ivadékait,  hű  oroszainkat, 
akik  — bár  nekik'a  kenyér  legbarnábbja  jutott 
soha  sem  zúgolódtak,  örömmel  fogadván  minden 
falatot  az  édes  anya : a haza  kezéből,  s a kik, 
mióta  csak  Kiewnél  elődeinkkel  békét  kötvén,  a 
dicső  Almoshoz  csatlakoztak  s e haza  szent  földjén 
megtelepedtek,  s nélkülözések  közepette  is  épen 
oly  hűséggel  teljesítők  hazafíui  kötelességüket,  mint 
a „dús  kalászt  hullámzó  térek*  magyarjai.  Igen, 
mi  eggyek  vagyunk  ; eggyek,  mint  a meteor  anyaga, 
melyet  az  ég  izzó  villámai  olvasztottak  egybe ! 

A borsai  Pietrosztól  le  a Nagy-Ag  torkolatáig, 
a Cziblestől  és  a Tisza-forrástól  a verhovinai  havas- 
csúcsokig csak  egy  gondolat,  egy  érzemény  honol : 
hogy  Kárpátoktól  Adriáig  legyen  minden  ember 
törvény  előtt,  jogok  gyakorlatában  és  terhek  vise- 
lésében egyenlő,  legyen  az  összes  nemzet  jó  és 
balsorsában  — főleg  a következendő  eszmeharczok 
nagy  napjaiban  — testvériesen  egyetértő  és  legyen 
e magyar  haza  annyi  véres  küzdelmei  után  min- 
denekfölött  szabad! 

Imádkozunk  szabad  eged  alatt  magyarok  nagy 
Istene,  a kiben  soha  meg  nem  csalatkoztunk,  a ki 
soha  meg  nem  engedted,  hogy  e 15  milliónyi  nép, 
a czivilizáczió,  a polgári  szabadság  bajnok  előőrse, 

itt  keleten  elsodortassék  azokról  a védbástyákról, 
a melyekre  őt  kegyelmed  felállította,  tartsd  meg  és 
virágoztasd  e hazát!!  íme  fáklyáink  füstjei  — mint 
Ábel  áldozata  — feléd  emelkednek,  hogy  meg  vigyék 
neked  ezen  hármas  kérésünket : 

Éljen  Mán  József  főispánunk,  a kiben  mi  re- 
ményünket helyezzük,  a ki  nekünk  örömünk,  dicső- 
ségünk, -garaneziánk  ! Éljen  a nagy  és  szabad  haza! 
Éljen  azon  felkenendő  királyba  kinek  halántékait 
fogja  ékesíteni  Szt.  István  koronája  ! 


II. 


A TALABOR-VÖLGY.*) 

(Megjelent  a „Máramaros“  1865.  évi  21  -ik  és  22-ik  számában.) 

Történelmi  tekintetben  a völgy  több  nevezetes 
pontot  mutathat  fel. 

Állítólag  a kricsfalusi  % nemes  Sztojka-család 
birtokában  van  egy  XIV.  századbeli  adomány-levél,  * 
melyből  az  tűnik  ki,  hogy  Imsád,  Nejegrovetz  és 
Szinevér  szomszédságában  a Jászé novec z-patak 
partján  egy  ezen  patakkal  hasonnevű  község  léte- 
zett; azonban  egy  későbbi  rendkívüli  földrengés 
által,  melynek  idejét  a hagyomány  meghatározni 
nem  tudja,  a V erehny egro vecz  és  Jaszenovecz  ha- 
vasok leomlott  részei  által,  ezen  község  a lakosság 
nagyobb  részével  együtt  eltemettetek,  csak  a távol- 
levők menekülvén  meg.  Sajátszerü,  hogy  a templom 
akkor  épen  maradt,  melynek  egyik  harangja  állí- 
tólag a színe  véri,  másik  az  imsádi  toronyban  van. 

A szinevéri  kis  harang,  melyen  e felirat  van  : 

„In  te  Domine  speravi“,  nem  lehet  az  ; a nagyobb 
harangon  pedig  az  évszám  1680.  A szent  képek  a 
szinevéri  templomban  őriztetnek. 

Igen  sok  pont  van  e völgyön,  mely  a Rákóezyak 
korszakára  emlékeztet.  A fentebb  említett  Popágya- 


*)  Az  érdekes  leírásnak  csak  egyes  pontjait  közöljük. 

havason  most  is  mutatják  a Rákóczy  uevét  büszkén 
emlegető  derék  oroszok  a „Rákóczy-útat44,  melyen 
egy  régi  szekér-út  nyomai  láthatók ; sőt  ezelőtt  ne- 
hány évvel  ezen  havas  aljában  egy  öt  küllővel  el- 
látott megvasalt  kerék-falfát  talált  egy  juhász,  mely 
bizonynyal  ágyu-kerék  lehetett,  miután  ezen  havas 
közelében  más  szekér  sohasem  járt. 

Ezen  úton  jött  át  Rákóczy  1703-ban,  júniusban 
Drozdoviczéről,  hol  őt  a Máramaros-,  Szatmár-  és 
Ugocsamegyékben  egybegyült  nép  küldöttei:  Alajos 
és  Papp  Aíihály  a csapatvezénylet  átvételére  fel- 
kérték. Drohobiczán  vévén  Rákóczy  a hirt,  hogy 
az  összegyűlt  nép  Károlyi  által  Dolhánál  szétvere- 
tett, megindult  a szétszórt  nép  összeszedésére,  s 
„Emlékiratának'4  tanúsítása  szerint  a hegyekben 
eltévedvén,  Krinecz  nevű  faluba  jöttek.  Itt  csat- 
lakoztak hozzá  Móricz  és  Horváth  csapatai  is,  s mi- 
után a minden  oldalról  összeszedett  népből  serege 
3000-re  szaporodott  volna,  különböző  irányba  megin- 
dított hadoszlopokban  a munkácsi  síkságraszállott  le. 

Hidegpataktól  mintegy  órányi  távolságra,  a 
gácsországi  határszélen  északról  dél  felé  nyúló 
irányban  egy  80  ölnyi  hosszú,  5 láb  magas,  egye- 
nes vonalú  földhányás  van,  melynek  északi  végé- 
től nehány  ölnyi  távolságban  mogyoróssal  benőtt, 
de  most  is  jó  karban  lévő  10  ölnyi  hosszú  árok 
nyúlik  el.  Ezen  védmüveket  „Rákóczy-sánczok44  név 
alatt  ismeri  az  e vidéken  lakó  orosz  nép.  Megmutatják 
az  árok  partjait,  melyek  a fejedelemnek  és  kísérete 
főbbjeinek  asztalul  szolgáltak.  Megmutatják  a havas 
oldalán  a nyílást,  hol  az  ágyuk  voltak  fölállítva. 

E sánczoknál  a fejedelem  három  napig  tanyá- 

zott  a monda  szerint ; s a negyedik  napon  „két  ara- 
nyos öltözetű  ur  vezette  a siró  (?)  fejedelmet  lová- 
hoz s aztán  eltávoztak  Galicziába.u  Látható,  hogy 
a monda  a bejövetel  helyét  és  idejét  a kivonulás 
helyével  és  idejével  cseréli  föl,  miután  Rákóczy 
nem  ezen  vonalon  távozott  el  a hazából,  legalább 
semmi  adat  nincs  reá,  hogy  Alsó-Vereczkéről,  honnan 
1711.  február  20-ról  intézte  ismert  levelét  Károlyi- 
hoz, erre  vette  volna  útját;  mig  arra  igen  sok  adat 
van,  hogy  1703-ban  több  ideig  tartózkodott  e helye- 
ken, itt  szedvén  össze  seregét.  Ezt  igazolják  a fen- 
tebb leirt  erődítések  is. 

Ezen  sánczoktól  150  lépésnyi  távolságban,  egy 
óriás  fenyőfa  tövében  ölnyi  szélességben  buzog  fel 
a tiszta  forrásvíz  oly  bőségben,  hogy  belőle  ezer 
lovat  meg  lehetne  itatni.  E forrás  a Hidegpatakra 
lefolyó  patakot  képezi,  melyből  aztán  a Nagyág 
vize  támad.  A nagyszerűen  szép  táborhely  igen  czé- 
losan  volt  megválasztva. 

Felső-Hidegpatakon  legalább  60  Rákóczy  nevű 
orosz  családlakik  jelenleg  is,  valószínűleg  azon  csa- 
ládok utódai  lévén  ezek,  melyek  a hazája  szabad- 
ságáért küzdő  fejedelem  seregéhez  tartoztak,  s egy 
vagy  más  tekintetben  kitűnő  szolgálatot  tettek. 

Hidegpatakon  és  vidékén  a Rákóczy  nótája 
egész  legutóbbi  időkig  ismert  volt  a nép  között,  s 
nemcsak  a népzenészek  meglehetősen  játszották,  de 
többen  dalolni  is  tudták  azt.  Ezen  század  negyedik 
tizedében  egy  főszolgabíró  25  bottal  büntetett  egy 
hidegpataki  czigányt,  mert  a Rákóczy-nótát  el  merte 
hegedülni.  Midőn  1846-ban  Rétyi  László  szolgabiró 
a hegedü-martyrnak  fiát  a Rákóczy  eljátszására  fel- 

szólította,  ez  előbb  vonakodott  a kívánságot  telje- 
síteni, mondván,  hogy  atyja  kemény  büntetést  szen- 
vedett ezért  s csak  sok  kérés  után  és  3 ezüst  hú- 
szas ráadása  mellett  lehetett  a félénk  szivet  kissé 
megkeményiteni,  hogy  a szép  nótát  nagy  aggodal- 
mak között  egy  párszor  elhegedülje.  Mindezt,  bár 
szigorúan  véve  a Nagyág- völgy  történetéhez  tartozik, 
jónak  láttuk  e helyütt  megemlíteni,  azon  időben  ezen 
vidék  el  lévén  foglalva  a fejedelem  seregei  által. 

A monda  szerint  Rákóczy  Szinevér  községhez 
tartozó  „Tócska“  nevű  kis  telepitvényben  egy 
Szvatnya  Vaszily  nevű  paraszt  embernél  ebédelt. 
Az  ajtó  fölé  vésett  e szavak : „Hic  fűit  Rakoczy, 
Anno  1703“  a háznak  ezelőtt  5 évvel  történt  össze- 
omlásáig olvashatók  voltak.  Kár,  hogy  az  illető 
háztulajdonos,  kinek  ősei  a zabkenyérrel  fűszerezett 
fejedelmi  ebédet  rendezték,  ezelőtt  nehány  évvel 
elhalálozott  a nélkül,  hogy  a hagyomány  részletei- 
ről felvilágosítást  adott  volna. 

Vulsánától,  a Kalocsa  és  Kövesliget  között 
fekvő  egyik  kis  telepitvénytő!  déli  irányban,  a Ta- 
labor  balpartján  fekvő  domboldalokon  egy  hosszú 
sáncz  nyúlik  el,  melyet  máig  is  „Rákóczy-sáncz“- 
nak  neveznek  : a Vulsána  és  Kalocsa  közelé- 
ben pedig  egy  másik,  hasonlag  Rákóczy-féle 
sáncz  vonul  el.  Vajon  II.  Rákóczy  György  vagy 
II.  Rákóczy  Ferencz  életéből-e : nem  tudhatni.  Mond- 
ják, hogy  ezen  sánczokat  a történhető  visszavonu- 
lás fedezésére  készíttette  II.  Rákóczy  Ferencz;  azon- 
ban a munkácsi  szerencsétlen  csata  után  Zavodka 
felé  kénytelenittetvén  vonulni,  ezeket  többé  igénybe 
nem  vehette. 


Í5 

Vulsána  és  Kalocsaláz  között  a Talabor  jobb 
partján  jéghideg  vizet  tartalmazó  forrás  buzog  föl, 
melyet  a nép  „Rákóczy-forrás“-nak  nevez,  s kegye- 
lete jeléül  rendesen  szép  kövekkel  rakja  körül.  A 
monda  szerint  a salánki  gyűlésről  Lengyelországba 
távozó  fejedelem  erre  vevén  útját,  ezen  forrásból 
ivott  volna.  A tény  maga  való  lehet,  de  az  időben 
tévedés  van,  miután  a fejedelem  1711-ben,  mint 
már  feljebb  említettük,  nem  ezen,  hanem  a vereczkei 
völgyön  ment  ki. 

Kövesliget  és  Vulsána  között  egy  Bóczár 
nevű  kis  telepitvény  van,  mely  orosz  szó  magyarul 
annyit  tesz,  mint:  „ezár-császár  volt*  (itt),  mely  te- 
lepitvény Rákóczy,  de  valószínűen  II.  Rákóczy  György 
idejéből  vette  nevét,  miután  gróf  Rhédey  László  1657- 
ik  évi  naplójában  ezeket  Írja:  „Január  2-án  indultam 
Isten  kegyelmességéből  hadakkal,  s az  mi  kegyel- 
mes urunkkal  együtt,  második  Rákóczy  Györgygyel, 
Erdélyből  Lengyelország  felé.  Én  pedig  magam  Kü- 
küllővárról  jöttem  ebédre  Vesszősre,  hálni  Forróra. 
3-án  ebédre  Kocsárdra,  hálni  Koppánba.  4-én  Ko- 
lozsvárra, hálni  Kisjenőbe.  5-én  ebédre  Szamos- 
ujvárra,  urunkhoz  hálni  Némába.  6-án  ebédre  Káp- 
lánra, hálni  Dobokára.  7-én  ebédre  Priszlokra,  Kő- 
vár mellé,  hálni  Tótfaluba.  8-án  ebédre  Váraljára, 
hálni  Remetére.  9-én  ebédre  Viskre;  hálni  Husztra. 
11.,  12.,  13.,  14.,  15-én  ott.  16-án  indultam  Huszt- 
ról  ebéd  után,  mentem  hálni  Viskre  urunkhoz.  17-én 
ott.  18-án  indultam  urunkkal  együtt  ebédre  Urme- 
zőre,  hálni  Kövesligetre.  Aznap  tért  vissza  Viskről 
Erdélybe  asszonyunk.  19-én  ott  Kövesligeten.  20-án 
ebédre  Imsádra.  Az  nap  tért  meg  apámuram  őnagy- 

sága  vissza.  21  és  22-én  ott.  Az  nap  ment  főgenerál 
Kemény  János  uram  egy  rész  haddal  elől.  23-án, 
24-én,  25-én  ott.  26-án  Ökörmezőre.  27-én  Izára 
(most  Iszka).  28-án  Hidegpatakra.  29-én  Tarnóczra. 
30-án  Szkolyára.  31-én  Alsó-Szinaviczkára“  stb. 

Ezen  fejedelem  tehát  nem  csak  végig  ment 
csapataival  e völgyön,  hanem  ott  s különösen  Im- 
sádon,  a bű  orosz  nép  között  több  napot  is  időzött. 

Azon  időben  történt,  hogy  a téli  idő  hirtelen 
meglágyulása  miatt  az  árvizek  e völgyet  elborítván, 
a csapat  egy  része  elfagyott,  vagy  a vizbe  fűlt, 
vagy  elmaradozott,  főleg  miután  az  árvizet  köve- 
tett nagy  hóesés  miatt  csak  nagy  bajjal  lehetett  a 
havasokon  át  „egy  hitvány  útat“  csinálni  Lengyel- 
ország  felé.  (Lásd  Segesváry  Bálint  krónikáját.) 

Kétségtelen  tehát,  hogy  ezen  fejedelem  25,000 
főnyi  hadseregével  e völgyön  át  nyomult  Krakó 
felé  a svédekkel  egyesülés  végett. 

Ezért  igen  hibás  Korabinszki  munkájában  az 
az  állítás,  hogy  „Boczár“  oláh  elnevezés  volna  s e 
szó  azt  tenné:  „Ökörország“,  mert  ezt  a román  igy 
tenné  ki : „czárá  bóulujL 

Ennyit  ezúttal  a völgyre  vonatkozó  történelmi 
adatokból. 

Jól  esik  a természet  nyújtotta  legnagyobb  gyö- 
nyörök között  is  búcsút  venni  a Verhovinától,  mert 
bármily  szép  légy  te  regényes  vadon,  bármennyire 
emelkedett  keblünk  a bérezek,  az  égbolt  előcsar- 
nokai, a havasok  tetején : mégis  sokkal  nemesebb, 
jótékonyabb,  melegebb  azon  érzelem,  mely  az  el- 
hagyott s viszontlátott  szebb  tájak,  nyájasb,  tágasb 
völgyek  megpillantásakor  száll  ja  meg  keblünket; 

főkép  midőn  az  alig  nehány  ölnyi,  keskeny  kalocsai 
völgyből  az  előttünk  legszebb  oázokat  feltüntető 
kövesligeti  mezőkre  érünk,  s önként  Petőfi  : „Szép 
vagy  te  Alföld*  szavai  jutnak  eszünkbe. 

És  ha  nekünk,  hegylakóknak  jól  esik  szűk 
láthatára  zártfalakhoz  hasonló  bérezek  után  szaba- 
dabb látkörü  tájakat  szemlélhetni : mit  érezhet  az 
alföld,  a puszták  fia,  midőn  bérczeink  közül  kisza- 
badulhat és  sok  mértföldnyi  távolságban  megláthatja 
faluja  csillogó  toronytetőjét,  aztán  kéménye  füstjét, 
a pajzán  délibábot  s a beláthatlan  semmiséget? 

De  tovább  nem  vágyunk ; túl  a bérczeken  ne- 
künk nincs  boldogság,  mint  a svájezinak  nincs. 


„Itt  ringatták  bölcsőm,  itt  születtem, 
Itt  boruljon  rám  a szemfedól,  itt 
Domborodjék  a sir  is  fölöttem. * 


ni. 

OROSZ  ÁLMOK. 

(Lásd  a „Máramaros“  1866.  évi  36-ik  számát.) 

„Oroszország  egészen  Kárpátig,  sőt  azon  innen 
is  egész  a Tiszáig  \“  ez  volna  tehát  Pétervárott  a 
legújabb  s nem  megvetendő  jelszó. 

És  itt  két  kérdés  merül  fel  előttünk.  Meg 
fogná-e  ugyanis  Európa  Lengyelországnak  oly  módon 
egyesítését  engedni,  hogy  egyesülésében  tétessék 
az  semmivé  az  orosz  uralom  által  ? és  vájjon  a 
„Tiszáig  terjedő  oroszországi  határ  gúnymosolyt 
érdemel-e,  vagy  érett  megfontolást?  A másik  kér- 
dés pedig  az,  hogy  a galicziai  s főleg  hazánkbeli 
oroszok  undorral,  vagy  előszeretettel  tekintenek-e 
ezen  annektálás  valósulása  elé. 

Az  első  kérdésre  adandó  feleletet  a diploma- 
tákra bízzuk,  kik  I.  Napóleon  híres  jóslatát,  hogy 
„50  év  múlva  Európa  vagy  szabad  lesz,  vagy  orosz", 
félszázad  alatt  folyvást  ignorálták  és  most  is  igno- 
rálni  látszanak,  pedig  a jósolt  50  év  még  nem  na- 
gyon telt  le. 

A második  kérdés  első  részére  a „Slovo"  egyik 
közelebbi  számában  találunk  feleletet.  Ezen  lap 

közzéteszi  a galieziai  oroszoknak  Lembergben  nem 
rég  megjelent  manifestumát,  melyben  a többek  kö- 
zött világosan  ezek  állanak:  „Mi  nem  vagyunk 
ruthenek,  hanem  oroszok ; mi  Galieziában,  Magyar- 
országon  oly  oroszok  (Russen)  vagyunk,  mint  honfi- 
társaink Kiew-ben,  Moszkauban,  Tobolskban,  stb. 
A mi  történelmi  traditiónk : az  ősi  tiszta  nem- 
e gye  sült  hit.  Egyszer  már  át  kell  lépnünk  a 
Rubiconon  és  mindenki  előtt  kijelentenünk,  hogy 
mi  nem  fogjuk  magunkat  testvéreinktől  chinai  falak 
által  elválasztatni,  és  hogy  mi  nem  mondhatunk  le 
arról,  hogy  nyelvi,  literatúrai,  egyházi  és  nemzeti 
tekintetben  a többi  orosz  világhoz  tartozzunk.  Mi 
nem  az  1848-iki  ruthenek,  hanem  valódi  oroszok 
vagyunk.* 

A vallomás  ép  oly  egyszerű,  mint  érthető.  Csak 
egy  maradt  ki:  tudniillik  a politikai  tekintetben 
való  egység ; azonban  a sajtó  viszonyok  okozta 
ezen  hiányt  a pétervári  lapok  minden  himezés 
nélkül  kiegészítik. 

És  Bécsben  mégis  nyugodtan  alusznak,  sőt  a 
közelebbi  években  is  megengedték,  de  még  elő  is 
mozdították,  hogy  a lőpor-hordók  körül  mindenki 
tetszése  szerint  járjon  égő  fáklyákkal. 

A második  kérdés  utóbbi  része  a hazánkban 
lakó  oroszokra  vonatkozik,  azokra,  kik  a kiewi  és 
ukrájnai  találkozás  óta  búban,  szerencsében  őszinte 
testvériséggel  osztoztak  velünk,  s kik,  bár  a kenyér 
legbarnábbja  jutott  osztályrészökűl,  sem  a hazasze- 
retetben, sem  az  áldozatkészségben  nem  engedték 
magokat  többi  honfitársaik  által  fölűlmúlatni. 

Az  ezredéves  múlt  nyújtotta  tapasztalások  szép 

és  biztos  kezességet  szolgáltatnak  nekünk  a jövőre 
nézve,  hogy  e népet,  súlyos  helyzete  daczára 
is  mindig  ott  fogjuk  találni,  a hol  a hazáért 
küzdők,  munkálkodók  sorakoznak,  s hogy  e nép 
legnagyobb  része  a Pétervár  felé  integető  s a loya- 
litás  köpenyege  alatt  valóságos  elszakadást  forraló 
hamis  prófétákat,  mihelyt  a szándok  tisztán  fog 
előtte  állani,  kész  leend  megkövezni. 

Csak  aztán  meg  ne  feledkeznék  a kormány  e 
jóra  való  népről,  bár  segítené  azt  Ínségében  s moz 
ditaná  elő  annak  nevelésügyét  valódian  erkölcsi  és 
szabadelvű  irányban;  és  ha  ezt  tenni  nem  bírja: 
engedjen  helyet  egy  magyar  felelős  minisztérium- 
nak, mely  ezt  bírni  is,  akarni  is,  tenni  is  fogja. 

IV. 

KÉPVISELŐHÁZI  BESZÉD. 

IB68,  évi  junius  23=ík  napján. 

Az  1868-ik  évi  júniusban  a sójövedékre  vonat- 
kozó törvényjavaslat  tárgyaltatván,  midőn  a Mára- 
maros  megye  lakossága  részére  kiszolgáltatandó 
só  árának  meghatározása  iránti  központi  bizottsági 
jelentés  folytatólag  tárgyalás  alá  vétetett,  V árady 
Gábor  jun.  23-iki  beszédében  Máramaros  megye 
népe  érdekéből  a sóárnak  mérséklését  indítványozta 
s a többi  között  ezeket  mondotta: 

„Nem  Máramaros  megye  érdekében  szólalok 
fel,  mert  különben  el  kellene  mondanom,  követve 
a múlt  napokban  nyilatkozott  nehány  szónok  pél- 
dáját, hogy  azon  megyebeli  derék  orosz  nép,  mely 
részére  a hazai  kenyérnek  mondhatni  a legbar- 
nábbja  jutott,  mindig  hive  volt  a hazájának  és  kive 
jelenleg  is*  (Éljenek!)  stb.  stb. 

„Mind  ezt  és  ehhez  hasonló  érveket  kellene 
elmondanom,  ha  nem  tudnám,  hogy  itt  nem  liazafiui 
érdemek  mérlegeléséről  és  jutalmazásáról,  hanem 
csupán  arról  lehet  és  van  szó,  hogy  a sóegyedáru- 
ságbol  a honpolgárokra  háromló  teher  miként 
osztassák  fel  igazságosan,  méltányosan,  az  állam- 
pénztár  minél  kevesebb  vesztesége  nélkül*  stb.  stb. 


V. 


AZ  OROSZ  NEMZETI  HÁZ. 

(Lásd  a „Máramaros*  1871.  évi  354k  számát.) 

A „pánszláv  propaganda * tigris  körmei,  úgy 
látszik,  napról  napra  nagyobban,  élesebben  mutat- 
koznak. A kiewi  szláv  „Jótékony  Egylet*  felhívást 
bocsátott  ki  az  orosz  közönséghez  oly  czélból,  hogy 
az  Ungváron  építendő  „Ruszky  Narodny  Dombra 
(Orosz  nemzeti  házra)  adakozni  szláv  testvéri  kö- 
telességnek ismerjék. 

A felhívás  kivonatban  igy  hangzik: 

„Mióta  fellángolt  keblünkben  a szláv  egység 
nagyszerű  eszméje  s fajrokonaink  iránt  szívélyes 
rokoni  vonzalmunk : a nélkül,  hogy  egyóniségöket 
törekednénk  megsemmisíteni,  első  kötelességünkké 
vált  nekik  anyagi  és  erkölcsi  segélyt  hozni,  mert 
e nélkül  sokan  közülök  hitök  és  nemzetiségöktől 
elidegenittetnek.  A Kárpátok  túlsó  oldalán,  Magyar- 
ország  azon  részében,  mely  régi  időktől  fogva  Ma- 
gyar-Oroszországnak  neveztetik,  él  egy  velünk  rokon 
nemzet.  Ezen  „Oroszország*  kevésbé  ismeretes 
előttünk  azért,  mert  nem  állottunk  vele  közvetlen 
érintkezésben,  másrészt  pedig,  mert  köztünk  és 
közte  fekszik  Gácsország,  a hol  az  orosz  név  esküdt 
ellenségei  a lengyelek  uralkodnak.  — Ezen  tartó- 

mány  (a  praetenziós  „Magyar-Oroszország")  a né- 
metek és  magyarok  befolyása  alatt  áll,  kik  nemze- 
tiségünk ellenségei,  iparkodván  ezt  gyökerestől 
kiirtani  ember  emlékezete  óta  orosz  területeken. 

„Helyzetük  nehészséges  gyámoltalanságok  súlya 
alatt  nem  állhatván  ellen  a vagyon,  iskolák  és 
hivatalok  birtokában  lévő  németeknek  és  magya- 
roknak, számos  testvérünk  nemzetiségéhez  és  hité- 
hez hűtlen  lett.  Még  száz  év  előtt  a Kárpátokon 
túl  másfél  millió  tiszta  orosz  lakott,  de  jelenlegi 
számok  alig  megy  már  500000-re  (!)  így  fogy  és 
hull  el  rokon  nemzetünk  nem  a tűz  és  vas  hatalma 
alatt,  hanem  az  idegen  igának  nyomása  és  tétlen- 
ségünk következtébén.“ 

„Most  azonban,  midőn  a nemzeti  érzelem  világ- 
szerte új  életre  ébredt  és  erősödik,  a magyarországi 
oroszokban  is  fölébredt  a törekvés  : nemzetiségüket 
megmenteni  s elődjeikhez  méltó  oroszokká  lenni 
és  ők  remélik  a többi  szláv  világ  rokonszenvét  és 
gyámolitását.  “ 

„A  Kárpátok  magaslatainál  van  egy  város, 
Uszgorod  (Ungvár)  a neve.  Ez  szolgál  az  orosz 
tevékenység  központjáúl ; itt  keletkezett  1866. 
évben  a sz.  Vazul  nevét  viselő  irodalmi  egylet  s 
itt  készülnek  testvéreink  az  „Orosz  nemzeti  házat “ 
építeni.  Ezen  két  intézet  legyen  tehát  adakozásunk 
tárgya." 

Ezen  expectoratió  után  a „Kiewlanin,“  melyből 
ezen  felhívást  átvettük,  a „Ruszky  Národny  Dom“ 
fontosságát  ecseteli,  azután  igy  folytatja : 

„Ezen  törekvés  tanúságot  tesz  a mellett,  hogy 
kárpáti  fajrokonainkban  hatalmas  életerő  létezik. 


27 


Orosz  emberek,  kik  tőlünk  távol  vannak  s fajro- 
konaink által  majdnem  teljesen  elfelejtettek,  sze- 
gény, senki  által  nem  gyámolított  s nemzetiségök 
miatt  üldözött  orosz  emberek?  minden  nehézségek 
daczára  halálharczot  küzdenek  létök  s velünk  közös 
nemzetiségök  megmentéséért.  A nyelv,  melyet  ők 
beszélnek,  jelentéktelen  különbséggel,  tiszta  nagy- 
orosz nyelvünk.  Figyelembe  véve  mindezen  körül- 
ményeket, mi  nem  maradhatunk  közönyösek  test- 
véreink sorsa  iránt  s felhívjuk  az  összes  orosz 
hazafiakat,  miszerint  őket  segélyezni  siessenek. 
Szeretjük  egymást,  segítsük  rokonainkat ; s ha 
dicső  nemzet  akarunk  lenni  gondoskodjunk,  hogy 
a nagyszerű  szláv  eszme  érvényesülj  ön.  “ 

E rövid  közlés  után  be  is  fejezhetnők  czikkün- 
ket,  mert  hiszen  az  olvasó  ebből  is  tisztán  meg 
fogja  érteni,  hogy  miről  van  szó  : mind  amellett 
elutasithatlan  kötelességünknek  ismerjük,  hogy  a 
szláv  jótékony-egylet  e felhívását  az  azt  megillető 
kísérettel  küldjük  meg  olvasóinknak. 

Nincs  e hazában  nemzetiség,  a mely  a magya- 
rokkal nagyobb,  tartósabb  és  őszintébb 
egyetértésben  élt  volna,  mint  épen  az  orosz. 
Mióta  Almos  apánk  Kiew  városa  ostromlásához 
fogott  és  Oleg  orosz  fejedelem  kérésére  attól  el- 
állott,  a midőn  aztán  két  kún  nemzetséggel  együtt 
sok  orosz  követé  Wladimir  és  Halics  tartományokba 
a magyar  hadakat,  hogy  onnan  átjőve  „a  tejjel, 
mézzel  folyó  Kanaánba“,  itt  a Kárpátok  hosszában, 
tanyát  üssenek  és  megtelepedjenek : azóta,  tehát 
ezer  éven  át,  nem  volt  eset  reá,  hogy  viszály 
támadt  volna  a magyar  és  orosz  között ; de  sőt 

mindig  ott  láttuk  az  oroszokat  küzdeni,  a hol  a 
magyarok  küzdöttek. 

Közelebb  is,  hogy  többet  ne  említsünk,  a 
múlt  század  elején,  Il-ik  Rákóczy  Ferencz  zászlója 
alatt  és  nem  a német  seregek  soraiban  látjuk  har- 
czolni  az  oroszokat.  Úgy  szinte  184% -ben  csak  a 
honvédek  között,  de  az  ellenség  táborában  sehol 
sem  találjuk  őket. 

r 

Es  most  egyszerre  azt  mondja  egy  muszka  jó- 
tékony egylet,  hogy  a németek  és  magyarok  az 
orosz  nemzetiséget  emberi  emlékezet  óta  iparkod- 
nak orosz  területen  gyökerestől  kiirtani.  Hol  ennek 
nyoma,  hol  van  erre  csak  legkissebb  adat  is  ? Az 
orosz,  mint  minden  más  népség  e hazában,  szaba- 
don és  korlátlanúl  fejleszthette  nemzetiségét,  sőt 
épen  az  a jellemző,  hogy  hazánkban  a közelebbi 
időkig,  a latin  nyelv  kultusának  egész  időszakában, 
senki  sem  törődött  más  nyelvvel,  mint  épen  a la- 
tinnal. Hisz  ha  elnyomási  törekvés  állott  volna  a 
magyarok  szándokában : azt  a lefolyt  századok 
alatt  bizonynyal  végrehajthatták  volna,  midőn  a 
hatalom  e tekintetben  mindig  kezükben  volt,  nem 
is  említve  itt  Mátyás  vagy  Nagy  Lajos  korszakait ; 
és  most  már  kevés  ember  akadna  e hazában,  a 
ki  az  ilyen  „Kijewlanin*  féle  orosz  felhívásokat 
megértené,  vagy  csak  elolvasni  is  tudná. 

De  elnyomás  nemcsak  nem  történt,  sőt  ellen- 
kezőleg a nyelvi  és  nemzetiségi  fejlődésnek  egé- 
szen szabad  tér  engedtetett:  a mit  eléggé  igazol 
az  újabban  alkotott  nemzetiségi  törvény  is,  mely- 
hez hasonlót  akár  liberalismus,  akár  testvériség, 
akár  bőkezűség  tekintetében  a kerek  föld  egyetlen 
állama  sem  mutathat  föl.  Sat.  sat. 


VI. 


KÉPVISELŐHÁZI  BESZÉD. 

1879.  május  3-ik  napján. 

Midőn  a magyar  nyelvnek  a népiskolákban 
kötelező  tanításáról  szóló  törvényjavaslat  1879. 
évben  a képviselőházban  tárgyaltatott,  Román 
Sándor  képviselő  a többi  között  azt  mondotta,  hogy 
a két  ruthén  püspök  felirata  a magyar  nyelv  tár- 
gyában „hosszú  kézzel  készíttetett*  és  hogy  a ro- 
mánok hasonló  kérvényeit  a „megyei  hivatalnokok 
mesterséges  módon  és  ámításokkal,  — e szegény 
nép  tudatlanságával  visszaélve*  ■- — állittották  elő. 

Erre  V.  G.  a május  3-iki  ülésben  következőleg 
válaszolt. 

„T,  ház.  Nem  lehet  szándékom  a szőnyegen 
levő  tárgy  vitatásába  bocsátkozni,  miután  úgy 
látom,  hogy  a kérdés  minden  oldalról  megvilágo- 
sittatott  s nézetem  szerint  teljesen  kimerittetett  és 
azon  döntő  érvek,  melyek  a javaslat  mellett  itt  a 
házban  felhozattak,  sem  kiegészítésre,  sem  bővebb 
illusztrálásra  nem  szorulnak;  mig  azon  szónoklatokat, 
melyek  a javaslat  ellen  elmondattak,  bonczkés  alá 
venni  és  azzal  némileg  ismétlésekbe  bocsátkozni, 
részemről  legalább  igen  meddő,  igen  hálátlan  mun- 

kának  tartanám  ; különben  is  az  igen  t.  előadó 
barátom  megfogja  tenni  e téren  kötelességét. 

Én  szerencsés  vagyok  a közoktatási  bizottság- 
nak tagja  lenni  s a t.  ház  előtt  levő  jelentést  nem- 
csak aláirtani,  hanem  annak  minden  tételét  legjobb 
meggyőződésem  szerint  teszem  magamévá  és  igy 
feleslegesnek  tartanám  még  annak  kijelentését  is, 
hogy  ezen  élőnkbe  terjesztett  törvényjavaslatot  úgy 
általánosságban,  mint  részleteiben  elfogadom. 

Azonban,  t.  ház,  midőn  a tényekkel,  a való- 
sággal homlokegyenest  ellenkezők  állíttatnak  itt  a 
házban,  midőn  alaptalanul  vádoltatnak  olyanok,  a 
kik  magokat  itt  a házban  védelmezni  nem  képesek : 
akkor,  azt  hiszem,  a felszólalás  kötelesség.  És  mert 
épen  máramarosi  dologról  van  szó,  nekem,  mint 
azon  megye  fiának,  a felszólalás  kettős,  elutasit- 
hatlan  kötelességemben  áll.  (Helyeslés.) 

E szempontból  és  ezen  érdekből  kérem  csu- 
pán a t.  házat,  hogy  becses  figyelmével  pár  perezre 
megajándékozni  méltóztassék.  (Halljuk ! Halljuk !) 

Román  Sándor  t.  képviselő  ur  a többi  kö- 
zött azt  mondta,  — és  én  beszédének  csupán  ezen 
egyetlen  tételére  kívánok  reflektálni,  — „hosszú 
kézzel  készíttetett  ezután  a két  ruthén  püspök 
felirata  és  a szegény  máramarosi  román  nép 
tudatlanságával  visszaélve,  megyei  hivatalnokok 
által,  mesterséges  módon  és  ámításokkal  előállított 
kérvényeket,  mint  a trójai  lovat,  trombita-szó  mel- 
lett hurczolták  meg  minden  lapban.  “ 

Mellékesen  jegyzem  meg,  hogy  Román  Sán- 
dor t.  képviselő  ur  képes  és  készebb  volt  inkább 
népfaját  tudatlansággal  bélyegezni,  csakhogy  abból 


égy  alaptalan  vádat  kovácsolhasson  azok  ellen,  kik 
a tudvalevő  feliratot  létrehozták. 

Máramarosban  a román  nép  nem  tudatlan,  Má- 
ramarosban  a román  nép  és  az  orosz  is,  értelmes, 
felvilágosodott  nép. 

Ezen  állítás  bebizonyítására  igen  sok  történeti 
adatra  hivatkozhatnál!!,  azonban  időkimélés  szem- 
pontjából csak  egyet  emelek  ki.  Ez  a 48  — 49-ik 
korszak.  Azon  időben  Galicziából,  Bukovinából,  Er- 
délyből az  emissáriusoknak  egész  serege  jelent  meg 
a mi  népünk  között,  de  annak  a nép  érdeke  ellen 
emelt  izgatásai  igen  csekély  kivétellel,  nyom  nél- 
kül vesztek  el,  a román  és  orosz  nép  velünk 
együtt  részt  vett  az  önvéd  elmi  barczban 
(Éljenzés),  velünk  együtt  küzdött  a szabadság  és 
egyenlőségért,  pedig  különösen  a román  népnek 
egy  jelentékeny  része  a nemesi  osztályhoz  tarto- 
zott és  tudatával  birt  a 48-ki  törvény  következmé- 
nyeinek és  érezte  a kiváltságvesztés  súlyát.  A mit  te- 
hát Román  képviselő  ur  tudatlanságnak  nevez,  az 
az  én  szótáramban- — és  meg  vagyok  győződve,  a 
a t.  ház  nagy  többségének  szótárában  is  a tudásnak, 
az  öntudatos  bazaflui  eljárásnak,  a hazafias  és  pol- 
gári erénynek  nevével  van  jelölve.  (Élénk  he- 
lyeslés.) 

Román  képviselő  ur,  azt  hiszem,  azért  illeti 
a „tudatlan*  névvel  a máramarosi  román  és  orosz 
népet,  mert  az  a nép  nem  birt  hitelt  adni  azon  — 
Istennek  bála  — kevés  számú  és  nem  nagy  be- 
folyással biró  agitátorok  szavainak,  a kik  minden 
törekvésüket  arra  fordítják,  hogy  a magyar  és  nem- 
magyar  közötti  válaszfalat  — a mennyiben  az  ma 

még  fennállana,  - — erősítsék,  szilárdítsák  (Úgy  van !) 
és  a kik  igyekeznek  a néppel  elhitetni,  hogy  a 
nemzetiségi  különállás  olyatén  szitása,  terjesztése, 
mint  azt  ők  teszik  és  mint  azt  Román  képviselő 
ur  itt  a házban  hirdette,  nem  ellenkezik  a magyar 
állam  léteiével,  nem  ellenkezik  Magyarország  szo- 
rosan vett  érdekével.  Azonban  egy  megnyugtatá- 
sunk és  vigasztalásunk  van  és  ez  az  : hogy  a m á- 
ramarosi  román  és  orosz  nép  azt  elhinni 
sohasem  fogja.  (Helyeslés.) 

A mi  már  most  a megyei  tisztviselők  által  el- 
követett mesterséges  ámításokat  illeti : minthogy 
különben  előadásom  nem  lesz  érthető  és  máskép 
nem  fognék  állításom  mellett  bizonyítékokat  fel- 
hozhatni : kénytelen  vagyok  concret  alakban  beszélni 
és  a gyermeket  nevén  nevezve,  kénytelen  vagyok 
kimondani,  — a mi  egyébiránt  a t.  ház  előtt,  mint 
általában  az  országban,  köztudomású  tény,  — hogy 
azon,  Román  képviselő  ur  és  mások  által  gyanú- 
sított és  megtámadott  feliratnak  létesítője  első  sor- 
ban a mi  derék  alispánunk,  Mi h álka  László. 
(Élénk  éljenzés.) 

Ez  a Mi h álka  László  román,  vagy,  mint  ő 
magát  nevezni  szereti,  oláh  ember ; ő a szó  valódi 
értelmében  népbarát,  az  őszinte,  egyenes,  nyílt  el- 
járású férfinak  prototypja.  (Igaz  !)  Ezen  embert,  ezen 
Mihálka  Lászlót  ámítással,  vagy  ámitási  szán- 
dékkal vádolni  oly  eljárás,  melynek  kifejezést  adni 
nem  tudok,  Mihálka  és  mindazok,  kik  e felirat 
létrehozásábsn  közreműködtek,  mindnyájan  román 
származású  egyének  s olyan  férfiak,  kiktől  az  ámí- 
tásnak még  szándéka  is  annyira  távol  áll,  a milyen 

távol  áll  Román  képviselő  tir  ide  vonatkozó  állí- 
tása az  igazságtól.  (Úgy  van !) 

Azon  felirat,  t.  képviselőház,  Máramarosmegye 
román  és  orosz  népe  óhajtásának  hű  kifejezése. 

Ha  valaki  a fáradtságot  veszi  magának,  hogy 
figyelemmel  kisérje  a mi  román  és  orosz  népeink 
gondolkozásmódját  és  magatartását,  igen  rövid  idő 
alatt  örömmel  fogja  tapasztalni  e téren  a legked- 
vezőbb jelenségeket,  melyek  mindannyian  meg  fog- 
ják czáfolni  Román  képviselő  ur  állításait.  Ha,  pél- 
dául, a földmives  apával  beszél  az  ember  fiáról, 
rögtön  kérkedik  vele,  hogy  fia  magyarul  beszél, 
inig  mások  sajnálkozásukat  fejezik  ki  a fölött, te 
a mi  gyakran  történik,  — hogy  egyik  vagy  másik 
szegényebb  földmives  fia  rövid  ideig  időzhetvén  a 
megyének  valamely  városában,  nem  tanulhatott 
meg  magyarul. 

Mindezek  nagyon  fényesen  czáfolják  meg  Ro- 
mán képviselő  ur  állításait  és  én,  hogy  őt  is  meg- 
győzzem, — nem  a t.  képviselőházat,  mert  hiszen 
a túlnyomó  nagy  többség  meg  van  győződve  arról, 
hogy  Román  képviselő  ur  állításai  nem  bírnak  alap- 
pal, — hanem  hogy  őt  is  meggyőzzem,  nem  tehetek 
máskép,  minthogy  neki  egy  javaslatot  tegyek.  Jöj- 
jön hozzánk  Máramarosba,  látogassa  meg  a román 
és  orosz  községeket  és  kisértse  meg  hirdetni  azon 
tanokat  a nép  között,  melyeket  itt  hirdet,  s igen 
rövid  idő  alatt  tapasztalni  fogja,  hogy  azon  közsé- 
gekben nemcsak  tetszésre  nem,  hanem  még  csekély 
visszhangra  sem  fog  találni.  (Helyeslés.)  Mig  ezt 
nem  teszi  és  mig  állítását  ily  módon  be  nem  bizo- 
nyltja, addig  kénytelen  vagyok  a t.  képviselő  ur  ide 

vonatkozó  minden  állítását  alaptalannak  nyilvánítani. 
(Helyeslés.) 

Ezt  röviden  előadva,  kijelentem,  hogy  a tör- 
vényjavaslatot általánosságban  a részletes  tárgya- 
lás alapjául  elfogadom.  (Élénk  helyeslés.) “ 

Ezen  beszédért  Máramaros  vármegye  törvény- 
hatósága  az  187b~ki  évi  május  30-ki  bizottsági 
ülésben  Vára  dy  Gábornak  egyhangúlag  köszönetét 
szavazott. 


VII. 

MÉG  EGY  SZÓ. 

Megjelent  a „Máramaros*  1888.  évi  33-ik  számában. 

Brana  János  megérdemlett  kitüntetése  alkal- 
mából Gerevich  Emil  barátunk  e lap  közelebbi 
számában  egy  szép  czikket  irt,  melyben  hivatkozva 
hű  oroszaink  hazafiságára  a múltban,  figyelmeztette 
őket  teendőikre  a jövőben,  mondván:  „Tanulják 
meg  a magyarországi  oroszok  mentői  előbb,  kivé- 
tel nélkül  hazánk  nyelvét,  a magyart,  legyenek  ezen 
a téren  is  elsők  a többi  nemzetiségek  között.  “ 

Jól  és  helyesen  van  ez  igy  mondva,  nem  azért, 
mintha  oroszaink  jobbjai,  müveltebbjei  nem  éppen 
ebben  az  irányban  haladnának  s nem  volnának,  a 
szepesi  németek  kivételével,  e téren  is  elsők  a 
többi  nemzetiségek  között,  hanem  azért,  mert  a 
gondos  atya  nem  csupán  azt  a fiát  inti,  figyelmez- 
teti a jóra,  nemesre,  a ki  ingadozik,  tévelyeg,  ha- 
nem teszi  ezt  az  igazak  utján  szilárdan  haladó  gyer- 
mekével szemben  is,  hogy  amaz  el  ne  tántorodjék, 
ez  pedig  a jóban  megerősödjék. 

Azonban  Gerevich  barátunk  czikke  kiegészí- 
tésre vár. 

A hol  ő elhagyta,  mi  ott  folytatjuk. 

Intő  szózatát  oroszainkhoz  intézte,  de  bizony- 

nyal  nem  azért,  mintha  úgy  vélekednék,  hogy  ro- 
mánainknak  erre  szükségük  nincs,  sőt  ellenkező- 
leg, Péternek  szólt,  hogy  Pál  is  értsen  róla. 

Azt  hisszük,  leghelyesebben  járunk  el,  ha  mi  az 
oroszok,  vagy  ruthénck  és  az  oláhok  vagy  romá- 
nok között  a párhuzamot  megvonjuk,  mert  ez  egy- 
behasonlitás  által  leghiztosabban  hozhatunk  igazsá- 
gos Ítéletet. 

Az  orosz  értelmiség  legszorosabb  családi  kö- 
rében is  magyarul  társalog;  orosz  papjaink,  azok- 
nak nejei,  gyermekei  s a család  más  tagjai  úgy  itt 
megyénkben,  mint  a szomszéd  Ugocsában,  Bereg- 
ben,  ha  nem  vagyunk  is  közöttük,  magyarul,  még 
pedig  szépen  magyarul  beszélnek ; magyar  olvasó 
könyveket  találunk  asztalaikon  ; a magyar  irodalom 
legújabb  termékei  igen  sok  háznál  láthatók ; csi- 
nosan rendezett  szobáik  falait  magyar  történelmi 
képek  ékesítik;  szóval:  a magyar  kultúra,  a ma- 
gyar nemzetiségi  irány  kisebb-nagyobb  mértékben, 
több-kevesebb  sikerrel  majd  mindenütt  képviselve 
van,  sőt  igen  sok  helyen  erős  gyökereket  kezd 
az  verni. 

És  vajon  igy  van-e  ez  románainknál,  különö- 
sen az  ifjú  nemzedéknél  ? mert  hisz  az  öregekről, 
a régi  iskola  híveiről  nem  lehet  szó,  mint  a kik 
mindég  velünk  voltak,  velünk  maradnak.  Azt  hisz- 
szük,  ha  azt  állitanók  is,  hogy  ez  igy  van,  ro- 
mán ifjaink  volnának  az  elsők,  a kik  ezt  tagadni 
fognák. 

Megyénk  román  értelmisége,  tisztelet,  becsü- 
let a nemes,  de  igen  csekély  kivételnek,  nem  csak 
akkor,  midőn  magok  vannak,  hanem  magyar  és 


orosz  ajkúak  körében  is  egymással  csaknem  foly- 
tonosan románéi  társalognak.  A szigeti  tanodákban 
tanuló  román  ifjak  ajkairól  többnyire  csak  az  osz- 
tály falain  belől  hallani  magyar  szót,  az  utczán  és 
egyébb  nyilvános  helyeken  egymás  között  ostentative 
beszélnek  románul. 

Ugyanezt  tapasztaljuk  román  papjainknál,  taní- 
tóinknál, főleg  ezek  ifjabbjainál,  a kik  a szamosup 
vári  iskola  tanaival  saturálva,  talán  minden  egyébért 
inkább  rajonganak,  mint  a magyar  kultúra  ter- 
jesztéséért. 

Mig  az  oroszoknak  nem  egy  B r a n áj  o k van, 
a kik  több-kevesebb  eredménynyel,  de  hasonló  buz- 
galommal igyekeznek  azon  az  úton  előre  haladni, 
a melyen  Brana  és  hozzá  méltó  több  társa  eddig 
is  már  oly  szép  eredményeket  vívtak  ki  és  mu- 
tattak föl : addig  a románok  között  ilyen  nemes 
példaadást  nem  csak  nem  találhatunk,  sőt  az  hisz- 
szük,  hogy  olyan  Brana-féle  úttörő  közöttök  üldöz- 
tetésnek, vagy  legalább  lenézésnek,  sajnálkozásnak 
és  kicsinylésnek  volna  kitéve. 

De  nem  folytatjuk  tovább  a párhuzamot.  Ennyi 
is  elég  annak  bebizonyítására,  hogy  mig  az  oroszok 
velünk  együtt  karöltve  haladnak  előre,  a Gerevich 
által  kimutatott  irányban:  addig  románaink  értel- 
miségének egy  része,  főleg  az  ifjabb  papok,  taní- 
tók mondhatni  tüntetőleg  igyekeznek  fen  tar  tani, 
erősíteni  azt  a válaszfalat,  a melyet  a testvér  nép- 
fajok közé  a nyelvkülönbség  szokott  állítani. 

Nem  hisszük,  hogy  e tekintetben  megczáfol- 
tathassunk ; azonban  ha  ez  mégis  mégis  megtörtén- 
nék : ez  nekünk  a legnagyobb  örömet  fogja  sze- 

rezni  s készséggel  adandjuk  rri3g  a czáfolóknak  és 
követőiknek  az  igazság-követelte  elégtételt. 

Mem  akarjuk,  hogy  félreértessünk,  ezért  kije- 
lentjük, hogy  a külön  népfajok  nemzetiségi  fejlő- 
dését szívesen  vesszük  s ez  ellen  semmi  észrevé- 
telünk nincs  : de  hisz  ezt  az  orosz  is  teszi,  a nél- 
kül, hogy  tüntetne  a magyar  nyelv  ellen,  de  sőt 
praedominál  nála  a magyar  nemzetiségi  irány,  a 
magyar  nyelv  őszinte  kultúrája  iránti  őszinte  tö- 
rekvés, mig  a románoknál,  különösen  az  ifjabb  nem- 
zedéknél ez  megfordítva  áll. 

Hogy  ez  nem  jól  van  igy  s nem  jól  van  főleg  ma- 
goknak a románoknak  jól  megértett  érdekében  : ezt 
bizonyítgatnunk  fölösleges  volna.  Magokra  a romá- 
nokra bízzuk,  hogy  a bajt  legjobb  belátásuk  sze- 
rint igyekezzenek  orvosolni,  ők  veszik  legtöbb  hasz- 
nát, ha  orvosolva  lesz. 

Mi  csak  azt  akartuk  e szerény  sorok  által  le- 
írni, hogy  a Gerevich  által  elmondott  A.  után  le- 
gyen elmondva  a B.  is ; nehogy  a viszonyainkat  nem 
ismerő  más  megyebeliek  azt  gondolják,  hogy  Ge- 
revich által  azért  intéztetett  csak  oroszainkhoz  az  a 
jóindulatú  buzdító  szózat,  mert  az  oláhok  „omni 
exceptione  majores." 

Vajha  igy  volna ; vajha  minél  több  Branával  dicse- 
kedhetnének ők  is.  De  ne  mondjunk  le  a reményről, 
hogy  eljön  ennek  is  az  ideje ; ámbár  e reményünk, 
a Jassyban  nem  rég  mondott  hírhedt  toasztra  gon- 
dolva, csekély  táplálékot  nyer  abban  az  esetben,  ha 
föltesszük,  hogy  a „három  gyöngyről"  szóló  mese 
a mi  megyénk  határain  belől  is  talál  hívőkre. 

Ne  tegyük  fel ! 


vni. 


A Ml  OROSZ  PAPSÁGUNK. 

Me jelent  a ,Máramaros“  1883.  évi  46-ik  számában. 

Derék  orosz  papjaink  legkitűnőbbjei  részéről 
hallottuk  a közelebbi  időkben  azt  az  ismételten 
felmerült  panaszt,  hogy  őket,  hazafias  intentióikat 
nem  egyszer  alaptalanul,  igazságtalanul  bírálja  a 
hazai  hírlapirodalom  s hogy  az  ő hazafiságok  lép- 
ten-nyomon  gyanusittatik. 

Mi  ezt  határozottan  kétségbe  vonva,  legjobb 
tudomásunkra  s a minden  oldalról  és  irányban  ta- 
pasztaltakra hivatkozva,  elmondottuk,  hogy  a hazai 
közvélemény  régen  tisztában  van  már  az  iránt, 
hogy  a hazánkhoz,  államiságunkhoz  hű  népfajok  kö- 
zött kétségtelenül  a legelsők  sorában  áll  a mi 
orosz  népünk  s ennek  müveit,  hazafias  ér- 
zelmű lelkészi  kara. 

Hivatkoztunk  a többek  között  Jókainak  Mun- 
kácson, a Munkácsy-diszlakoináíi  mondott  nagysza- 
bású felköszöntőjére,  a melyben  ragyogón  volt  fel- 
tüntetve az  oroszok  hűsége,  államunk, államiságunk 
iránti  sokszorosan  kipróbált  hazáfisága,  mely  az  or- 
szágban mindenütt  a legélénkebb  viszhangra  talált. 

Hivatkozunk  lapunkra,  mint  álláspontjánál  s a 
helynél  fogva,  a hol  megjelenik,  egyik  legilleléke- 

sebb  bíróra,  a mély  lap  létezése  óta  soha  egyet- 
len egy  alkalmat  sem  mulasztott  el  annak  kitün- 
tetésére és  tényekkel  bizonyítására,  hogy  az  orosz 
nép  úgy  a magyar  nemzet' iránti  hűségben, 
mint  az  irántunk  való  rokonszenvben  két- 
ségtelenül első  az  elsők  között. 

Hisz  csak  legközelebb  is,  lapunk  33-ik  számá- 
ban mondottuk,  hogy  „az  orosznál  praedominál  a 
magyar  nemzetiségi  irány  s a magyar  nyelv  kultú- 
rája iránti  őszinte  törekvés.'* 

Elmondottuk,  hogy  „az  orosz  értelmiség  leg- 
szorosabb családi  körében  is  magyarul  társalog  ; 
orosz  papjaink,  azoknak  nejei,  gyermekei  s a csa- 
lád más  tagjai  úgy  itt  megyénkben,  mint  a szom- 
széd Ugocsában,  Beregben,  ha  nem  vagyunk  is  kö- 
zöttük, magyarul,  még  pedig  'szépen  magyarul  be- 
szélnek; magyar  olvasó  könyveket  találunk  aszta- 
laikon ; a magyar  irodalom  legújabb  termékei  igen 
sok  háznál  láthatók;  csinosan  rendezett  szobáik  falait 
magyar  történelmi  képek  ékesítik,  szóval  : a magyar 
kultúra,  a magyar  nemzetiségi  irány  kisebb-nagyobb 
mértékben,  több-kevesebb  sikerrel  majd  mindenütt 
képviselve  van,  sőt  igen  sok  helyen  erős  gyöke- 
reket kezd  az  verni." 

Es  midőn  kérdeztük  papjainktól,  hogy  mi  adott 
okot  újabb  feljajdulásukra,  Szász  K ár olyn  ak : 
„Négy  nap  Máramarosban"  czimü  czikkeire  hivatkoz- 
tak, a melyekben  az  orosz  papoknak  a magyar 
kultúra  iránti  rokonszenve,  törekvése  gyanusittat* 
nék,  sőt  meg  is  támadtatnék. 

Mi  nem  emlékezvén  a czikk  egyes  tételeire, 
ezt  határozottan  kétségbe  vontuk,  főleg  miután 

még  mindig  fülünkben  csengtek  Szász  Károly- 
nak  megyénk  egy  részében  legközelebb  tör- 
tént utazása  alkalmával  tett  eléggé  kedvező  nyi- 
latkozatai. Hogy  tehát  a dologról  teljes  alapos- 
sággal meggyőződjünk,  még  egyszer  s a legna- 
gyobb figyelemmel  átolvastak  a kitűnő  s valóban 
nagyon  tanulságos  cziksorozatot  s úgy  találtuk, 
hogy  csakugyan  van  abban  egy  pár  tétel,  a mely 
hazafias  derék  orosz  papjainkat  méltán  érzékenyen 
sérthette;  azonban  merítsenek  a tisztelt  és  teljes 
méltánylást  érdemlő  férfiak  vigasztalást  abból  a 
körülményből,  hogy  a koszorús  író  szép  munkájá- 
nak már  maga  a czi  ne  is:  „Négy  nap  Máramaros- 
bair  csak  annyit  igényel  a maga  részére,  a meny- 
nyit „négy  napi  utaz  is “ tapasztalatai  nyomán  igé- 
nyelni lehet.  Mindjárt  a bevezetésben  e sorok  ál- 
lanak: „Meg  sohasem  jártam  Szathmár,  Máramaros, 
Ugocsa,  Bereg  és  Ung  vármegyék  területén  s előre 
örültem,  hogy  az  ország  e részét  megismerhetem, 
vagy  legalább  tudva,  mily  gyorsan  utaznak  a mi- 
niszterek, megláthatom.  “ 

Látásról,  futólagos  „szemlélésről^  van  tehát 
csak  szó,  a melynek  rövid  tartama  alatt  a tourista 
följegyzi  az  emlékezetébe,  vagy  tárczájába,  a mi- 
ket lát,  hall.  Azokhoz,  a miket  lát,  elégségesek  az 
egészséges  gyakorlott  szemek  s a tiszta  Ítészét  ; 
de  a hallottak  megbirálására,  az  egyéni,  nem  egy- 
szer elfogult  véleménynek,  informácziónak  az  igaz- 
ságtól megkülönböztetésére  legtöbbnyire  hiányzik  a 
phisikai  idő.  Bs  mivel  a lánglelkü  Írónak  megyénk 
népei  iránti  legjobb  akaratáról  sokszorosan  meg- 
győződtünk, nem  tagadhatjuk  el  azt  a sejtelmün- 

két  sem,  hogy  az,  a mit  orosz  papjainkról  irt,  az 
ő legszorosabb  közelében  talán  irányzatosan, 
de  mindenesetre  tévesen  történt  nlőadások, 
informácziók  visszatíikrőzése. 

Ez  azonban  ne  bántsa  a mi  papjainkat.  El  fog- 
juk még  hívni  e kitűnő  államférfiul  koszorús  irót, 
nép-  és  gyermekbarátot,  hogy  jöjjön  ismét  kö- 
rünkbe, szerezzen  magának  papjaink  házánál,  családi 
életökben  s igen  sok  jó  iskoláikban  meggyőződést  ar- 
ról, a mit  mi  mindig  állítottunk ; és  mi  nem  kétel- 
kedünk abban,  hogy  „a  rosszul  informált  pápá- 
tól, a jól  informált  pápához * intézett  felebbezés  kö- 
vetkeztében kedvezőbb  leend  az  ő Ítélete  is. 

Napjainkban  sűrűn  dobálóznak  a „dákó  ro 
mán*,  a „pánszláv*  czimekkel,  részint  mert  ezek 
már  jelszavakká  lettek,  részint  pedig  mert  bizonyos 
köröknek  érdekűkben  áll,  hogy  a legfehérebb  falra 
is  ördögöt  festhessenek. 

A katona  minden  legkisebb  diplomácziai  össze- 
szólalkozásban  háború  előjelét  látja,  mert  óhajtja. 
A rendőr  bűnt  keres  ott  is,  a hol  nincs,  mert  ha 
azt  kellene  jelentenie,  hogy  az  emberek  mindany- 
nyian  ártatlanok  és  tiszták,  rend-  és  törvény- 
tisztelők:  úgy  megszűnnék  a rendőrség  létjoga. 

A dolog  természetéből  és  az  emberi  gyarlóság- 
ból nyerik  tehát  az  olyan,  informácziók  is  szárma- 
zásokat, a melyek  mintegy  azt  látszanak  előtün- 
tetni, hogy  nálunk  a pánszlávizmusnak  és  a dákó- 
romanizmusnak  igen  sok  fészke  van  s hogy  ide 
erős  kezek  szükségesek  a veszélyes  áram- 
lat megfékezésére. 

Csak  kevéssel  ezelőtt  történt,  hogy  egy  orosz 

püspöki  hely  betöltése  küszöbén  egyik  legkitűnőbb, 
legműveltebb  orosz  kanonok,  mint  püspöki  jelölt 
ellen  az  az  informáczió  jutott  Budára,  hogy  ő 
muszka  érzelmű,  a mit  az  is  tanúsít,  mert  a leg- 
közelebbi népszámlálási  bárczán  nagy  oroszor- 
szági orosz  nyelven  Cziril  betűkkel  irta  be 
nevét  és  állását. 

Mi  ismervén  az  igen  tisztelt  férfiút,  elveit,  ha- 
zafis ágát,  vettük  magunknak  a fáradtságot  s végig 
néztük  az  országos  statisztikai  hivatalnál  az  ung- 
vári népszámlálási  lapokat  s meggyőződtünk  arról, 
hogy  úgy  a nevezett  férfiú,  mint  a többi  kanono- 
kok mindannyian  magyarul  Írták  be  neveiket  s 
több  helyütt  a nemzetiség  még  e szavakkal  is  van 
jelezve:  “g.  c.  magyar  ruthen.“ 

íme,  ilyen  kamarákon  kelnek,  ilyen  alapokon 
nyugosznak  nem  egyszer  a hivatalos  jelentések,  de 
mindez  ne  bántsa  a mi  derék  oroszainkat  s azok- 
nak müveit,  derék  papjait.  Nemcsak  ők  illettetnek 
napjainkban  méltatlan  vádakkal,  gyanúsításokkal. 
Tisza  Kálmán  fajára  nézve  is  magyar,  az  volt 
Deák  Ferencz  is,  mindkettőnek  hazafisága  minden 
gyanúsítás  fölött  állott  és  áll : és  mégis  hányszor 
dobták  fejőkhöz  a „hazaáruló “ szót. 

Az  az  orosz  nép,  a melynek  irántunk,  hazánk 
iránti  hűségét  sok  százados  történelem  bizonyítja, 
az  az  orosz  nép,  mely  hűségét  a Rákóczyak  alatt 
s 1849-ben  is  vérével  pecsételte  meg,  az  nem  szo- 
rult a mi  igazolásunkra  sem  s legkevésbbé  bánt- 
hatják őt  egyes  futó  megjegyzések,  a melyek  in- 
kább a jóakaratu  figyelmeztetésnek  s az  előre  törekvő 
buzdításnak,  mint  vádlási  szándéknak  jelenségei. 

A történelem  az  élet  mestere.  A mi  jó  pap- 
jaink, valahányszor  akár  a legjobb  indulatból  és 
legnemesebb  szándékkal  apostrofáltatnak,  mint  tette 
ezt  például  Szász  Károly,  akár  pedig  irányzatosan, 
rósz  akaratból  gyanusittatnak,  mint  teszik  ezt  oíieiose 
és  nem  offieiose  sokan:  mutassanak  mindannyiszor 
a históriára  épen  úgy,  mint  reá  mutatnak  á bibliára 
s többi  szent  könyveikre,  valahányszor  hitvallások, 
egyházok  támadtatik  meg. 


Í884.  évi  ápril  14-ik  napján  Técsőn  tartott 

BESZÁMOLÓ  BESZÉDÉBEN 

Várady  Gábar  a többi  között  ezeket  mondta. 

(Lásd  a „Máramaros“  1884.  évi  lC-iki  számát.) 

Minden  igaz  hazafi  kell,  hogy  át  legyen  hatva 
Deák  Perencznek  a vallásszabadság  mellett  1873. 
junius  28-án  mondott  beszéde  arany  szavai  által. 
„Az  oly  vallás  háború  (mert  nem  csak  fegyverrel 
lehet  háborút  viselni  s igen  gonoszak  azok  is,  a 
melyek  tollal  és  tanács-teremben  vivatnak)  mely 
hit  és  vallási  buzgóság  nélkül,  magán  és  politikai 
czélokból  vivatik,  még  veszélyesebb  s e mellett 
utálatos  is.“ 

A nemzetiségi  kérdést  illetőleg  nem  terjeszke- 
dem ki  az  ország  többi  részére,  megmaradok  a mi 
szűk  körünkben  s azt  az  erős  meggyőződésemet 
fejezem  ki,  hogy  az  a szövetség,  melyet  e megyei 
testvérnépek,  a magyarok  úgy  mint  az  oroszok, 
az  oroszok  úgy  mint  a románok  1848 — 1849-ben 
(hogy  a Rákóczyak  korszakát  ne  is  emlitsem)  vér- 
rel írtak  és  sokan  életökkel  pecsételtek  meg  azért, 
hogy  © haza  védve,  szent  szabadsága  biztosítva  le- 
gyen, az  a szövetség  ma  is  fennáll.  Kiállotta  ez  a 

tüzpróbát  az  első  provisorium,  az  abszolút  korszak 
s a második  provisorium  alatt,  valamint  az  1861.. 
1865.  s a későbbi  években  is.  Ha  imitt-amott,  vi- 
szály támadt  is,  az  csaknem  kivétel  nélkül  az 
erőszakos  beavatkozás  kifolyása  volt. 

Nem  sok  jó  termő  földje  van  a mi  megyénk- 
nek, a legtöbb  helyen  kopár,  terméketlen  talaj  áll 
szegény  népünk  rendelkezésére,  de  a mire  a mi 
földünk  a legterméketlenebb,  az  a nemzetisé- 
gek közötti  gyülölség  dudvája,  a fele- 
kezetek közötti  féltékenykedés  kon- 
kolya. Ezek  minálunk  mindig  sziklára  fognak 
hullani,  s ha  imitt,  amott  talán  gyökeret  vernének 
is  azok,  van  és  lesz  a mi  értelmiségünknek  és 
pedig  a magyarnak,  orosznak  és  románnak  egyaránt 
elég  erkölcsi  és  anyagi  ereje,  hogy  azokat  gyöke- 
restül kiszakgassa. 

Mi  hívek  leszünk  a mi  megyénk  traditionális 
politikájához,  mely  nem  más  : mint  a testvér-nem- 
zetiségek és  hitfelekezetek  közötti  egyetértés  fen- 
tartása,  és  midőn  ezt  tesszük,  hazafiui  legszentebb 
kötelességünket  teljesítjük. 

De  nekem  is  kell  e pillanatban  egy  hazafiui 
kötelességet  teljesítenem.  Itt,  e helyről  kívánom  telje- 
síteni azt,  a mit  szóval  és  tollal  az  utóbbi  időkben  is 
minden  alkalommal  hangsúlyoztam,  hogy  tudniillik 
a mi  orosz  népünk,  g.  katholikus  orosz  klérusunk 
ellen  imitt-amott  támadt  gyanúsítások  semmi  alap- 
pal nem  bírnak,  s az,  a mit  kormányunk  nagy  böl- 
csességü  vezére,  hazánk  első  államférfin  Tisza 
Kálmán  1882-ben  mondott,  hogy  t.  i.  „sem  ez- 
előtt nem  volt,  sem  most  nincs  ok  arra,  hogy  Má- 

ramarosnak  midig  hazafias  lelkészi  karát,  vagy 
annak  népét  vádolni,  vagy  gyanúsítani  lehessen 4Í 
ma  is  erős  meggyőződése  a kormánynak  s a tör- 
ténelmi  tények  által  is  megerősített  meggyőződése 
ez  egész  nemzetünknek. 

Ne  zavarják  a mi  orosz  derék,  hazafias  lelké- 
szeink nyugalmát  az  ilyetén  ephemér  gyanúsítások, 
s merítsenek  teljes  lelki  mgnyugvást  azon  tudatból, 
hogy  a nap  fényében,  melegének  erejében  senki 
sem  kétkedik,  habár  órakra,  napokra  felhők  ta- 
karják is  el  azt  szemeink  elől.  Az  arany  értékét 
egyátaljában  nem  csökkenti  az,  hogy  ha  pillanatra 
sár  tapadt  is  hozzá.  Stb.  stb. 

Áldjon  meg  a gondviselés  mindnyájunkat  ma- 
gáért az  ügyért,  az  ügynek  nemes,  magasztos 
voltáért  lángoló,  igaz  lelkesedéssel,  a mely  lelke- 
sedés tűzét  soha  se  takarja  be  a közöny  hamuja. 
Fojtsuk  el  keblünkben  mind  azt  a nemtelen  törekvést, 
melynek  alapja  az  én,  rúgója  a hiúság,  czélja 
a hatalmi  vágys  eszköze : k i c s i n y 1 e n i,  gya- 
núsítani, kárhoztatni  mind  azt,  habár 
legjobb,  legüdvösebb  is,  amimástól  és 
nem  tőlünk  származik.  Legyen  legelső,  leg- 
szentebb jelszavunk:  az  egyetértés.  Ebben  fek- 
szik a mi  erőnk,  ez  a mi  vezérünk,  paizsunk, 
védelmezőnk.  Büszkék  voltunk  reá  a múltban,  hogy 
Máramaros  népe  hazafias,  hű  és  egyetértő  volt, 
büszkék  vagyunk  erre  ma  is,  legyen  és  ma- 
radjon legfőbb  büszkeségünk  ez  a jövő- 
ben is! 

Éljen  a haza ! 


X. 


A GÖRÖG  HU8VÉT  UNGVÁRIT. 

(Megjelent  a „Budapesti  Hírlap “ 1884.  évi  133-ik  számában.) 

Azoknak  a nagy  napoknak  emlékezete  vonult 
el  lelkem  előtt  az  ungvári  gk.  püspök  rezidencziá- 
jába  belépésemkor,  melyeknek  folyamán  a hazafias 
érzelmekben  gazdag  s a 27  évi  kormányzása  alatt 
annyi  szépet,  hasznost  alkotott  Popovics  püspök 
a Kazinczy-hadtest  tiszti  karát  itt  e termekben 
megvendégelte. 

A kastély  mögött  elterülő  nagy  mezőn  nyerte 
az  egyházi  megszentelést  honvéd  zászlóaljam  féléves 
zászlója,  melyre  a szalagot  „özvegy  menyasszony" 
kötötte  fel. 

Bernáth  Sára,  a nem  régen  sírba  szállott 
Zzigmondunk  bájos  leánya,  Fáy  László  honvéd- 
főhadnagygyal  egybekelve,  a vőlegény  az  esküvőtől 
egyenesen  a csatatérre  ment  s a nász  éj  gyönyörei 
helyett  a hősök  halálának  dicsőségében  részesült. 

Özvegy  „menyasszony  Lvolt  anyja  zászlónknak, 
mely  zászló  maga  is,  mint  többi  társa  mind,  csak- 
hamar gyászos  özvegységre  jutott. 

Júliusi  napok  voltak  azok,  a melyeket  Ung- 
vártt  töltöttünk,  tele  hévvel,  fokozódó  lelkesedéssel 
s a valóságban  oly  közel,  a reményekben  pedig 

oly  végtelenül  távol  — Világostól  Egy  hó- 
nappal később,  a nyár  javában,  a sok,  a gazdag 
vetésre  a télfagya  borult  s a népszabadság  hul- 
lámzó kalászait  a halál  kaszája  tarolta  le. 

Fátyolt  e képekre ! 

Minő  különbség  az  akkor  és  most  között; 
de  a vendégszerető  Popovics  asztala  mellett  lefolyt 
órák  s a mostani  napok  között  mégis  látok  némi 
hasonlatosságot.  Akkor  is  hazafias  lelkesedés  tölté 
be  a termeket,  most  is  úgy  van  ez ; csak  hogy 
most  az  itt  lakók  kard  helyett  tollat  forgatnak,  a 
haladás,  a haza,  a szabadság  érdekében,  miután 
most  is  az  a szellem  lengi  át  e rezidenczia  lakóit, 
a nemes  példával  előhaladó  Pásztélyi  püspö- 
ké t és  környezetét,  mely  az  elődök  kebelét  heví- 
tette : a hazafiság  fenkölt  szelleme/' 

E magyar  hazafiság  füzénél  melegedtem  én  is 
a görög  húsvéti  hideg  napokon  a Pankovics  nyom- 
dokain tapintatosan  haladó  Pásztélyi  püspök  rezi- 
denciájában, a partriárchális  élet  minta-csarnokában. 

Ezt  a palotát  a jezsuiták  építették  17 32- 1740-ben 
s a nagynevű  B a csinszky  András  püspök  alatt 
1775-ben  Mária  Teréziától  nyerte  ezt  ajándékul  a 
püspökség  ; az  épületet  Popovics,  Pankovics,  Pász- 
télyi püspökök  javíttatták  és  díszesen  átalakíttatták. 

Bacsinszkyt  megelőzőleg  a Munkácstól  1 és 
fél  kilóméterre  fekvő  „Csernek"  hegyen  Koriatovits 
által  a 14-ik  században  építtetett  bazilika- zárdában, 
utóbb  pedig,  a 18-ik  század  közepén  Munkácson 
laktak  a püspökök. 

Mindenütt,  mindig  szép  a husvét,  zord  időben 
is,  mert  a „resurrexit"  ünnepe,  az  eszme  diadala  a 

test  múlandósága  fölött,  soha  sem  veszti  el  poezi- 
sét;  de  az  ó rítus  feltámadási  ünnepélye,  főleg 
püspöki  székesegyházban,  valóban  lélekemelő. 

Orosz,  görög,  latin,  magyar,  chaldeai,  román, 
arab,  német  nyelven  hallottuk  az  evangélium  ol- 
vasását, jeléül  a keletről  jött  s a föld  legtöbb  né- 
péhez bejutott  vallásnak.  „Menjetek  el  és  tanít- 
satok meg  minden  népeket  igy  szólt  a mester  ta- 
nítványaihoz. 

És  a templomi  szertartás  végével  P a s z t é 1 y i 
János  püspöki  ornátusban,  az  egész  adstancziával 
feljött  az  étterembe  s az  itt  élt  püspökök  ősi  szo- 
kása szerint  megszentelte  a gazdagon  terített  asz- 
tal hideg  étkeit,  italait,  amely  ünnepélynél  Ungvár 
értelmiségének  szine-java  nemzetiség  és  valláskü- 
lönbség nélkül  jelen  volt. 

A megszentelés  végeztével  megkezdődött  az 
ízlelgetés,  amelynél  egyik  vendégsereg  után  a má- 
sik, harmadik,  negyedik  következett.  A „ szentelt  “ 
kedvéért  s a házi  gazda  iránti  tiszteletből  mind- 
azok is  megjelentek,  a kik  különben  nem  rendes 
vendégei  a püspöki  háznak. 

És  következett  a tisztelgések  hosszú  sora.  Az 
örökké  vidor  kedélyű  Markos  Mihály  kanonok,  a 
káptalan  élén  lelkes  szavakban  üdvözölte  a püs- 
pököt, utánna  a nagy  műveltségű  Firczák  Gyula 
apátkanonok,  a szeminárium  igazgatója,  a lyceum 
prodirektora,  magyar,  hazafias  beszéd  kíséretében 
mutatta  be  az  egyházmegye  leendő  oszlopait:  a 
papnövendékeket;  mire  a püspök  vallásos  és  ma- 
gyar hazafias  érzelmekre,  király  és  haza  iránti 
hűségre  buzdító  szavakkal  meghatóan  válaszolt. 

Nem  külszin,  nem  máz  ez,  hanem  szilárd 
alapon  nyugvó  valóság,  amely  mellett  és  igy  orosz 
népünk,  orosz  papságunk  hűsége  s hazafi- 
sága  mellett  tiz  százados  történelmünk  igen 
sok  lapja  tanúskodik. 

Ilyen  tanúság  tárul  élőnkbe  a homonnai  Dm- 
gethek  várában,  a papnöveldében  is,  mely  már 
1775-ben  királyi  adomány  által  jutott  a szeminá- 
rium birtokába. 

Midőn  az  ódon  kapun  áthaladtunk,  amely  fö- 
lött tojás  alakú  paizsban  hét  seregély:  a Drugeth- 
család  czimere  s alatta  A.  D.  1598.  áll,  erőt  vett 
rajtam  az  az  elfogultság,  amelyet  mindig  érzünk, 
valahányszor  várromok  között  s a letűnt  idők  fenn- 
maradt mutatói  mellett  járunk. 

Ungi,  zempléni,  sárosi,  máramarosi  főispánok, 
Bocskay  tábornoka,  országbiró,  főtárnokmester  vol- 
tak a Drugethek  és  igy  sok  dicső  és  gyászos 
dologról  beszélnének  e kövek,  ha  — beszél- 
li  etilének. 

És  fölhangzott  a magyar  dal  a klerikusok  aja- 
kán,  azzal  a melegséggel,  azzal  a harmóniával, 
melyhez  hasonlót  csak  ritkán  hallhatunk. 

Már  az  egyházi  szertartás  alatt  gyönyörköd- 
tünk a Drohobeczky  Gyula  karnagy  és  képezdei 
igazgató  vezetése  alatt  előadott  rendkívül  meg- 
ható karénekben.  Általában  el  van  ösmerve,  hogy 
a hazánkban  divó  templomi  énekek  sorában,  har- 
mónia, zengzetesség  tekintetében,  az  oroszoké  az 
elsőség,  közöttük  pedig  az  ungvári  áll  legelői 
60  tagú  énekkarával. 

Minő  kedély  uralkodik  e jól  vezetett  ifjak  kö- 

zött ! A parányi  várkertet  a diőcezishez  tartozó  8 
vármegye  (Máramaros,  Ugocsa,  Bereg,  Szatmár, 
Ung,  Zemplém,  Szabolcs  és  Hajdümegy’e)  területi 
nagyságához  arányított  8 részre  osztották  s min- 
denik  megye  ifjai  magok  művelik,  saját  izlésök 
szerint  csinosítják,  díszítik  ezeket  a miniatűré  ker- 
tecskéket  s midőn  földjére  lépnek,  a kedves  ott- 
honban képzelik  magokat. 

A Pócsi  Elek  püspök  által  1826-ban  alapí- 
tott papi  árvaházban  Markos  Mihály  kanonok  buzgó 
igazgatása  alatt  35  egyenruházott  növendék  nyer 
nevelést  s ezek  az  orosz  p a p f i u k mind  ma- 
gyarok. 

De  magyarok  a Pásztélyi  püspök  által  létreho- 
zott leánynövelde  25  bennlakó  és  145  bejáró  nö- 
vendékei is,  kik  Gebe  Viktor  kanonok  és  egy- 
házmegyei főtanfelügyelő  vezetése  s özv.  Veinné 
igazgatása  alatt  s a legkitűnőbb  tanerők  segédke- 
zése  mellett  az  elemi  és  felsőbb  polgári  4 —4  osz- 
tályon kívül  a házi  ipar  sok  ágában  is  czélszerüen 
oktattatnak. 

Bármely  magyar  alföldi  város  díszére  válnék 
az  az  intézet,  mely  a munkácsi  orosz  püspök  aegise 
alatt  nevel  leányokat  Magyarországnak. 

Most  épül  a fáradhatatlan  és  minden  munkára 
ráérő  Mondok  János  apátkanonok  erélyes  veze- 
tése alatt,  a 60  bennlakó  és  300  tanoncz  befoga- 
dására tervezett  tanitóképezde,  mely  hivatva  lesz 
betölteni  a kárpátalji  népiskolák  nagy  részében 
mutatkozó  űrt.  Csak  volna  aztán  a szegény  tani- 
tóknak  mit  aprítani  a lébe. 

Ez  a baj  egyébiránt,  t.  i.  a pénzbaj  kardinális 
baja  a munkácsi  püspökségnek,  mert  daczára  an- 
nak, hogy  a tőle  1820-ban  elszakított  egy  rész- 
ből alakíttatott  az  eperjesi  püspökség,  híveinek 
román  része  pedig  1856-ban  a szamosujvári  püs- 
pökséghez csatoltatott:  még  mindig  majdnem  fél- 
millió lelket  számlál  s 376  parochiat  és  1069  fi- 
liale-egyházat  kormányoz  mesésen  csekély  jövede- 
lemmel. „Szegény  az  eklézsia,  a pap  harangoz. “ Itt 
megvalósul  ez  a mondás  a szó  valódi  értelmében, 
mert  itt  nagyon  kell  ösmerni  az  öt  árpakenyérre] 
5000  ember  megvendéglésének  titkát. 

A fejedelmi  palota  külsejű  rezidencziában  sze- 
rényen, de  kiváló  csínnal  s ízléssel  berendezett 
hosszú  szobasoron  haladunk  végig  s ha  megtekint- 
jük a Bacsinszky  András  idejében  megszaporitott, 
most  5600  darab  nagybecsű  könyvvel  ékeskedő 
könyvtárt,  melynek  felügyelője  a tudós  tanár  Ros- 
kovics  Ignácz  kanonok,  ha  végig  megyünk  a gyön- 
géd kezek  által  épp  oly  jó  ízléssel,  mint  parányi 
költséggel  gondozott,  szépen  diszlő  kertben,  azt 
mondjuk  magunkban,  hogy  minden  megvan  a lakó- 
nak uraságához,  a montecucolli-féle  három  kel- 
lék kivételével. 

És  az  apostoli  szegénység  daczára  ezek  a 
férfiak  tesznek,  munkálkodnak,  küzdenek  és  előre 
tőrnek  egy  jobb  jövő  reményében  savallás  és 
haza  iránti  szent  kötelesség  tudatában. 

A húsvéti  napok  soha  sem  ébresztették  ben- 
nem annyi  gondolatát  a kusvétnak;  soha  sem  lát- 
tam élénkebben  megvalósítva  a mondást,  hogy  a 

testet  meg  lehet  ölni,  de  a lelket, 
az  eszmét  nem  ; sohasem  állott  előttem  olyan 
hű  képe  az  igazságnak,  „hogy  nemcsak  kenyérrel 
él  az  ember“,  mint  a most  közelebb  Ungvártt  töl- 
tött görög  ünnepén  a föltámadásnak. 


XI. 


SZENT  ISTVÁN  NAP. 

(Megjelent  a „Máramaros“  1885  évi  33.  számában.) 

Holnap  nagy  ünnepet  ül  a magyar  nemzet, 
emlékezetére  annak  az  éppen  olyan  nagy  király- 
nak, mint  szent  férfiúnak,  a ki  a magyar  állam 
alapját  úgy  tette  le,  hogy  a reá  alkotott  építmény 
egy  ezred  éven  át  daczolt  az  idők  minden  vihará- 
val és  ha  a nemzet  fiai,  leányai  megértik  egymást 
s a kor  intő  szózatát,  daczolni  fog  ez  az  idők  vi- 
harával a következő  évezredben  is. 

Igen,  értelem  és  egymást  megértés  kell 
ahhoz,  hogy  ezt  a szép  államot,  a melyet  Szent 
István  megalkotott  s a melyet  őseink,  minden  mu- 
lasztás daczára,  hősiesen  megvédelmeztek,  ne  csak 
fenntartsuk,  hanem  emeljük,  fokozzuk  annak  er- 
kölcsi, szellemi  erejét  — befelé,  hatalmát,  tekin- 
télyét — kifelé. 

Egymást  megértés  és  egyetértés  azonban  csak 
úgy  remélhető,  ha  a történelmet  nemcsak  tanulmá- 
nyozzuk, hanem  kivonjuk  annak  minden  esemé- 
nyéből a helyes  tanúságot,  erre  fektetve  jövő  in- 
tézkedéseinket és  ha  megismerjük  úgy  e hazát 
lakó  minden  népfaj  jellemét,  hajlamait,  vágyait,  pa- 
naszait, mint  megismerjük  saját  magunkat  is;  de 

egyszersmind  bizalommal  vagyunk  egymás  iránt, 
mert  e nélkül  egyetértés  nemis  képzelhető,  viszál- 
kodással  pedig  „rés  maximae  dilabuntur.  “ 

Önismeret  nélkül  nincs  ember  — és  világös- 
meret ; ha  pedig  mi  ismerjük  önmagunkat,  nemze- 
tünket, úgy  be  kell  vallanunk  tartózkodás  nélkül, 
hogy  a magyarnak,  igen  sok  kiváló  szép  tulajdonsága, 
erénye  mellett,  vannak,  mint  minden  embernek  és 
népfajnak  hibái  is  s ezek  közül  leginkább  kidomborul 
abizalmatlanság. 

A mit  a régi  nóta  mond,  hogy  „Természete  a 
magyarnak,  hogy  jussait  nem  hagyja,  de  ha  vele 
bánni  tudnak  az  ingét  is  odaadja, * igaz  ugyan,  de 
nem  nagyon  hízelgő  reánk  nézve,  mert  bár  egy 
részről  a jogvédelem  polgári  erényét  nem  vitatja  el 
tőlünk,  másrészről  gyöngéknek  mutat  be  minket, 
mert  az  a jó  bánás  kövétkeztébeni  „ing  odaadás* 
a szív  jóságán,  nemességén  kívül,  még  hiúságot, 
tehát  gyöngeséget  is  bizonyít. 

A mások  iránti  jóság,  engedékenység,  lovagias- 
ság még  nem  bizalom. 

Csak  az  a baj,  hogy  mi  ezt  a speciális  fajhi- 
bánkat legkevésbé  vagyunk  hajiadók  elösmerni, 
világos  bizonyságául  annak,  hogy  még  nem  jutottunk 
el  az  önismeret  azon  fokára,  a melyen  az  életböl- 
csesség gazdagon  tenyészik. 

Az  ebben  kételkedőknek,  a kiknek  száma  pedig 
légió,  kiáltó  bizonyságot  szolgáltat  hazai  történel- 
münk három  korszakából  minden  nevezetes  moz- 
zanat, a melyek  szerint  nemcsak  a hatalomra 
törekvés,  a nagyravágyás  szülte  a folytonos  pár- 
toskodást, a versengést,  hanem  nagy  tényező  volt 

ebben  az  egymás  iránti  féltékenykedés  és  bizal- 
matlanság is. 

Nem  csekély  gátja  ez  egyetértő  és  igy  sikeres 
munkásságunknak  napjainkban  is  ; mert  ha  egymás- 
ban nem  bízunk,  ha  saját  fajunk  nagyja-apraja  nem 
ritkán  farkas-szemet  néz  egymással,  féltékenyke- 
dik,  bizalmatlankodik:  akkor  igen  természetes  e 
bizalmatlankodás  azokkal  szemben,  a kik  testvé- 
reink ugyan,  mint  egy  közös  hazának,  egy  közös 
anyának  gyermekei,  de  nem  faj  — és  vérszerinti 
testvéreink. 

Nem  mondjuk,  hogy  hazánk  viszontagságos 
múltjából  nem  meríthet  e bizalmatlanság,  ha  nem 
is  minden,  de  több  irányban  bőséges  táplálékot; 
sőt  elég  okunk  van  bizonyos  Ígéreteknek,  testvéries 
érzelemre  való  eontestatioknak  „kötve  hinni".  Eb- 
ből azonban  nem  következik,  hogy  ezt  generáli- 
záljuk,  sőt  ezzel  ellenkezőleg,  tegyünk  gondosan 
különbséget,  mint  ez  bölcs  emberekhez  illik  „Qui 
bene  distingvit,  bene  docet." 

De  még  ott  is,  a hol  talán  okunk  volna  a bi- 
zalmatlankodásra, ne  álljunk  ki  ezzel  tüntetőleg  a 
síkra,  zárjuk  magunkba  véleményünket  és  csak 
akkor  formulázzuk  Ítéletünket,  a midőn  kétségte- 
len tények  állanak  előttünk. 

Ezt  az  eljárást  két  nagy  hatalom  parancsolja 
nekünk:  az  egyik  a morál,  mely  azt  mondja, 
hogy  mindenkit  jónak,  becsületesnek  kell  tartanunk, 
mig  az  ellenkező  be  nem  bizonyittatik ; a másik  a 
politikai  bölcsesség,  a mely  arra  tanít  bennünket, 
hogy  kétkedés,  gyanúsítás  által  nem  egyszer  lég- 

jobb  barátainkat  és  elidegenitjük  magunktól,  mig 
számtalan  esetben  megnyertük  már  a tőlünk  ide- 
genkedőket,  az  irántunk  rósz  indulatuakat  az  által, 
hogy  bizalommal  közeledtünk  hozzájok  és  eltaszi- 
tás  helyett  magunkhoz  öleltük  őket. 

Alkalmazzuk  ezt  itthoni  viszonyainkra,  megyénk 
népeire. 

Ez  a mi  népünk,  oláh,  mint  orosz,  a magyarról 
nem  is  szólva,  számtalan  esetben  kiállotta  már  a 
haza  fiság  tűzpróbáját. 

Miért  bizonyitgassuk  a napnak  világosságát, 
meleget  terjesztő  erejét.  Miért  mutassunk  réá  az 
1717-iki  tatárjárásra,  a Rákócziak  korszakára,  vagy 
az  1848 — 49.  dicső  példákra. 

Vannak  nekünk  közelebb  példáink  is. 

Az  1860.  évi  birodalmi  tanácsban  Gróf  Nádasdy 
igazságügyminiszter  oda  nyilatkozott,  hogy  me- 
gyénkben a telekkönyvek  a ruthén  községekre 
nézve  ruthén,  a román  községekre  román  nyelven 
fognak  szerkesztetni. 

Akkor  a mi  oroszaink,  oláhaink,  élőkön  a ha- 
zafias érzelmű  lelkészekkel  s intelligentiájok  többi 
tagjával,  külön-külön  feliratot  intéztek  a neve- 
zett igazságügy-miniszterhez.  Iratgyüjteményeink- 
ben  gondosan  őrizzük  hiteles  másolatait  ezen  ne- 
vezetes okmányoknak,  a melyeket  majd  minden 
orosz  és  oláh  lelkész,  birtokos  s község  elöl- 
járó aláirt. 

Csak  egy  pár  tételt  idézzünk  ezen  felfolya- 
modásokból : 

„Azon  nép,  melyhez  a ruthénnek  csatlakoznia 

kell  és  lehet:  egyedül  a magyar  nép  és  pedig 
úgy  az  élet  mindennapi  érdekeinél,  mint  a múlt 
idők  tapasztalásánál  fogva,  mely  szerint  a ruthén 
nép  a magyarral,  ennek  Európába  bejövetele  ide- 
jétől és  a rutliéneknek  Kiewben  hozzácsatlakozá- 
sától,  tehát  ezen  évet  túlhaladó  időtől  fogva  test- 
véries egyezségben  élt.  Ezek  azok,  a mik  a rut- 
hént  a magyarokhoz  kapcsolják  és  ezen  helyzetből 
eredő  csatlakozás  jelenleg  is  oly  erős,  hogy  a rut- 
hén és  magyar  nép  között  a kölcsönös  őszinte 
testvériség  a jelen  időben  is  csorbitatlanúl  fenáll 
és  mint  természetszerű  továbbra  is  kétségtelenül 
fen  fog  állani,“  Stb. 

Éhez  sem  kell  bővebb  magyarázat. 

És  a tanulság?  Á tanulság  az,  hogy  ezentú 
is  maradjunk  hívek  eddig  követett  elveinkhez  s ne 
térjünk  le  az  ösvényről,  a melyen  eddig  jártunk. 
Örüljünk  a testvéri  jobbnak,  a mely  felénk  nyuj- 
tatik  és  ne  hütsük  le  a hazafias  érzelem  melegebb 
nyilvánúlásait,  a kétely,  a gyanúsítás  dermesztő 
jegével.  Járjunk  mindig  elől  nemcsak  a búzditásban, 
hanem  a nemes  példaadásban  és  testvéri  áldozat- 
készségben  is. 

És  ott,  a hol  a hazafias  kötelességeknek  nem- 
csak kényszerűségből,  hanem  önként,  odaadással 
teljesitésére  irányzott  figyelmeztetéseink  talán  si- 
kertelenek maradnának,  ott  mutassunk  reá  a 
törvényre. 

Nemcsak  az  rósz  hazafi,  a ki  vonakodik  telje- 
síteni kötelességeit,  hanem  az  is,  a ki  korlátozni, 
paralisálni  igyekszik  az  államnak  kifelé,  befelé  erő- 

sitésére,  áltáljában  konsalidálásra  irányzott  egészen 
jogosult  törekvését. 

Illő  dolog  erről  kiggattan  gondolkozni  mindig, 
még  inkább  ma,  a h o 1 n ap  i szent  nap  és 
nemzeti  nagy  ünnep  előestéjén. 


XII. 


A MUNKÁCSI  PÜSPÖK. 

Megjelent  a „Máramaros"  1885.  évi  38-ik  számában. 

Hazafias  kötelességet  mulasztanánk,  ha  hallga- 
tással mellőznék  azt  a választ,  a melyet  Pásztélyi 
János  megyés  püspök,  a beregmegyei  kir.  tan- 
felügyelő  által  a munkácsi  egyházmegye  kormá- 
nyához a néptanítók  ügyében  intézett  megkeresé- 
sére, Bereg  megye  közigazgatási  bizottságához 
küldött. 

A tanfelügyelő  megkeresésének  főbb  pontjai 
a következők:  20  tanító  mozdittassék  el  állásától, 
mint  a kik  a tanításra  nem  alkalmasak,  5 tanító 
a magyar  nyelvből  vizsgatételre  utasittassék  és  27 
tanító  köteleztessék,  hogy  már  ezen  tanévben  oly 
segédeket  vegyenek  magok  mellé,  kik  a magyar 
nyelvből  is  képesítve  vannak. 

A tárgy  nagy  fontosságához  méltó  válasz  ki- 
válóan jellemzi  úgy  Pásztélyi  János  püspök,  mint 
a munkácsi  egyház  megyei  szt.  szék  külön- 
ben is  a legkedvezőbb  oldalról  ismert 
hazafias  érzelmeit.  E válaszban  kellően  kidomborul 
az  a törekvés,  hogy  a jelzett  egyházmegyéhez  tar- 
tozó felekezeti  népiskolákban  mielőbb  elégtétessék 
az  1879.  évi  XVII.  t.-cz.  rendelkezésének  is,  mely 


60 


szerint,  a magyar  nyelv  a népiskolákban  kötelezően 
tanitandó. 

Lapunk  szűk  köre  nem  engedi,  hogy  a terje- 
delmes, tanúlságos  és  nyomatékosan  indokolt  vá- 
lasziratot egész  terjedelmében  közöljük  ; de  nem 
tagadhatjuk  meg  magunktól,  hogy  abból  legalább 
egy  pár  pontot  ne  idézzünk.  A többi  között  ez 
mondatik : 

„A  szó  alatti  törvény  intencziójának  megvaló- 
sítása ellen  akadályok  nem  merülnek  fel,  a meny- 
nyiben egyházmegyénk  hivei  megnyugvással,  sőt 
örömmel  fogadják  a magas  kormány  amaz  intéz- 
kedéseit és  rendeletéit,  melyek  által  gyermekiknek 
mód  és  alkalom  ny  új  tátik,  hogy  az  állam  nyelvében 
magoknak  kellő  jártasságot  szerezhessenek/* 

A törvény  végrehajtását  megnehezítő  körülmé- 
nyek elősorolása  után  ezeket  mondja  a válaszirat  : 
„Mi  részűnkről  ama  megyöződést  tápláljuk,  hogy 
nagy  horderejű  eszmék  keresztülviteléhez  és  azok 
által  elérendő  czélok  megszilárdításához  megfelelő 
idő  kívántatik.  Lehetséges,  hogy  erőszakolt  és 
sietett  eljárás  által  pillanatnyi  eredményt  el  le- 
het érni,  de  ez  a kívánt  sikert  nem  szokta  biz- 
tosítani. “ 

Azonban  mind  az  elősorolt  nehézségek,  gátló 
körülmények  daczára  s annak  kijelentése  mellett, 
hogy  a megkeresésben  foglalt  s kellően  képesített 
nagyszámú  tanítókkal  az  egyházmegye  ez  idő  szerint 
nem  rendelkezik,  azon  reménynek  adatik  kifejezés, 
hogy  miután  az  ungvári  felekezeti  tanító  képző  in- 
tézet és  ezzel  együtt  a tanítók  ügye  a legközelebbi 
múltban  örvendetes  lendületet  vett  s évenkint  30 

tanító  fog  kiképeztetni,  a törvény  és  a kormány 
intenczióinak  az  egész  egyházmegye  tanítóira  nézve 
legfeljebb  5 év  alatt  elég  fog  tétetni. 

Végül  az  iránti  nézetét  fejezi  ki  a minden 
izében  hazafias  jellegi!  válaszirat,  hogy  miután  az 
egyházmegyének  a törvény  pontos  végrehajtására 
vonatkozó  törekvései  és  a törvény  czélzatainak 
gyors  keresztül  vitele  csak  tetemes  anyagi  áldozatok 
árán  eszközölhető,  a vallás-  és  közoktatási  mi- 
nisterium  megkérendő  lenne,  hogy  a hitközségeket 
ez  irányban  a csekélyebb  díjazású  néptanítóknak 
nyújtandó  pénzbeli  segély  által  gyámolitsa,  támogassa. 

Ugyan  ilyen  hazafias  szellemben  van  tartva  a 
a nevezett  egyházmegyei  szentszéknek  a vallás-  és 
közoktatási  miniszterhez  folyó  hó  2-áról  kelt  s az 
orosz  nyelven  megjelenő  „Kárpátiban  magyar  szö- 
vegben, egész  terjedelemben  közölt  felterjesztése 
is,  a melyből  kiemeljük  az  abban  kifejezett  nézetet, 
miszerint  „az  1879-iki  törvény  váratlanul  és  ké- 
születlenül találta  a kérdéses  irányban  az  iskola 
fentartókat  s ezen  idő  óta  letelt  5 év  aránylag 
rövidnek  mondható  arra  nézve,  hogy  a százados 
mulasztásokat  rögtönözve  helyre  lehetne  hozni. 

De  midőn  a létező  nehézségeket  egész  nyíltan 
kitárja  a hazafias  szt.-szék,  mondván  : 

„Már  csak  az  idézett  megkeresésekkel  is  40 
tanitó  végelbocsátása  és  44  segédével  való  ellátása, 
illetve  az  activitástóli  elmozdítása  szorgalinaztatik, 
a kikhez  még  sorakozni  fognak  teljes  bizonyossággal 
a szabolcsi,  zempléni,  máramarosi,  szatmári  és  hajdú 
megyei  tanfelügyelők  által  hason  értelemben  jelle- 
mezendő tanitók  is,  kiknek  száma  hozzátevőleg  a 

kétszázat  megfogja  közelíteni^,  — egyszersmind 
azon  meggyőződésnek  ad  kifejezést,  hogy  .,az  ország 
s a gondjainkra  bízott  hívek  javát  fogjuk  előmoz- 
dítani az  által,  ha  azok  a magyar  nyelvet  is  elsa- 
játítván, ezzel  a magyar  szellem  meghono- 
sítása, a nemzeti  irány  és  hazafiság  megszilárdítása 
mindinkább  előtérbe  lép.“ 

De  idézzük  még  a következő  szép  és  igaz 
passust  is  : 

„Exczellentiád  fentemlitett  magas  leiratában 
♦ hangsúlyozott  kedvezőtlen  tapasztalat,  vagy  éppen 
nem  — vagy  pedig  csak  igen  csekély  mérvben 
érintheti  a munkácsi  nagykiterjedésü  egyházmegyé- 
ben létező  gk.  felekezeti  iskolák  fenntartóit  és  fel- 
sőbb vonalban  az  egyházmegyei  kormányt.  Ré- 
szünkről ugyanis,  a kik  a magyar  nyelv  kötelező 
tanítását  elrendelő  fent  hivatolt  törvény  létrejöttét 
felirat  utján  elősegíteni  hazafias  kötelességünknek 
ismertük,  meggyőződésünk  sugallatánál  s a követ- 
kezetesség elvénél  fogva  is  alaposan  felnem  téte- 
lezhető az,  mintha  az  üdvösnek  ismert  kérdéses 
törvény  végrehajtásánál  szem  elől  tévesztenők 
Exczellentiád  czélhoz  segítő  intentióit  és  mintha 
tekinteten  kívül  hagynánk  azon  intézkedéseit,  me- 
lyek az  említett  törvény  végrehajtását  vannak  hi- 
vatva eredményezni.  “ 

Egyébiránt  ezen  felirat  is,  mint  a beregmegyei 
közigazgatási  bizottsághoz  intézett  válaszirata  pénz- 
ügyben és  igy  abban  kulminál,  hogy  miután  a ta- 
nítók fizetését  a hívek  legalább  is  300  frtra  emelni 
nem  képesek,  a jelenlegi  alacsonyabb  fizetés  kiesz- 
közlése  végett  országos  segély  nyujtassék. 

És  e pontnál,  mint  döntőnél  jó  lesz  megálla- 
podnunk. Nagyon  igaz  a régi  mondás,  hogy  „parva 
sapientia  regitur  mundusN;  de  az  a nagy  állam- 
férfin, a ki  ezt  igy  kifejezte,  bizonnyal  utánna  gon- 
dolta, hogy  a kevés  bölcsességhez  sok  pénz  kell, 
mert  pénz  nélkül  épen  nem,  kevés  pénzzel  pedig 
nagyon  nehezen  lehet  jól  kormányozni. 

Ha  mind  az,  a mit  kormányunk  a közoktatás 
terén  bizonyos  rövid  idő  óta  kifejt,  mindjárt  az  al- 
kotmányos aera  küszöbén  megindult  volna : most 
már  messze  előhaladott  volna  népünk  a közműve- 
lődés terén,  mig  jelenleg  nemcsak  a lefolyt  száza- 
doknak, de  a legközelebbi  évtizednek  mulasztásait 
is  kell  sokszorozott  erélylyel,  sokszorozott  áldo- 
zattal helyre  pótolni. 

Igen,  de  ez  nem  megy  oly  könnyen,  mert  az 
államkincstár  nem  kimerithetlen.  Ott,  a hol  deficit- 
tel megy  a kormányzás,  s az  állam  háztartásában 
való  súlyegyen,  csak  nehezen,  nagyon  nehezen 
állítható  helyre  ; a hol  minden  megkezdett  reform 
folytonosan  követeli  a százezreket  és  milliókat : 
ott  a tanügy,  a népnevelés  terén  sem  történhe- 
tik mindaz,  ami  szükséges  és  a mit  mindannyian 
óhajtunk. 

És  a mit  az  államnál  tapasztalunk  nagyban, 
ugyanezt  észleljük  a községeknél,  a felekezeteknél 
is  ; ugyan  az  a symptóma  nyilvánúl  Pásztélyi 
Püspök  leiratában  is. 

Nem  szükséges  mindenütt,  a hol  fogyatkozás 
mutatkozik,  állami  népiskolákat  alapítani,  sőt  rög- 
tönözve ez  nem  is  lehet,  hanem  az  igenis  szüksé- 
ges, sőt  lehetséges,  hogy  a hitközségek  a cseké- 

lyebb  díjazású  néptanitóknak  nyújtandó  pénzbeli 
segély  által  gyámolittassanak,  támogatassanak,  fő- 
leg a többi  között,  a munkácsi  egyházmegyéhez 
tartozó  népiskoláknál,  miután  úgy  a magyar  ha- 
zafias érzelmű  püspök  ne  k,  mint  a v e- 
z é r 1 e t e alatti  egyházmegyei  s z t.  szék- 
nek a válasziratban  kifejezett  törek- 
vése — azonosak  az  állam  kormány  in- 
tene z i ói  v a 1. 

Es  mi  nem  kételkedünk,  hogy  a válasziratban 
foglalt  óhajtás  nem  marad  kiáltó  szó  a pusztában 
s miként  az  ott  adott  hazafias  hang  rokonszenves 
viszhangra  talált  az  ország  minden  részében : akként 
a kormány  is  készséggel  nyújtaná  segélyt  ott,  a 
hol  ezt  nem  csak  kérik,  hanem  mégis  érdemlik,  s 
a hol  a kijelölt  helyes  czélra  fordítás  teljes  ga- 
rancziái  megvannak. 

Legyen  a köztiszteletben  álló  hazafias  ér- 
zelmű munkács-megyei  püspök,  legyen  az 
igaz  és  helyes  utón  haladó  egyházmegyei 
szentszék  részünkről  ez  alkalommal  is  a legme- 
legebben üdvözölve. 

Sok  sikert  kívánunk  a megindult  szép  mún- 
kához  ! 


XIII. 


AZ  „ORSZÁGGYŰLÉSI  LEVELEK" 

1886.  évi  LV.  számában  a többi  között  igy  ir  V.  G. 

(Megjelent  a „Máramaros"  1886.  évi  11-ik  számában.) 

Berekesztésül  még  valamit  a Hermáim  Ottó 
által  előterjesztett  interpellatióról,  melynek  the- 
mája  a kassai  esküdtszék  előtti  sajtópör  tárgyalá- 
sából merittetett.  Hetek,  hónapok  óta  kísértett  már 
ez  interpelláló  előhirnöke  a liáz  folyosóin,  olvasó- 
és  tanácstermében,  mig  elvégre  f.  hó  3-án  csak- 
ugyan megjelent. 

Nem  látom  helyén,  hogy  a fölvetett,  kérdések- 
kel most  foglalkozzam,  mielőtt  a kormány  elnök 
adandó  válaszából,  tehát  a legilletékesebb  helyről 
hitelesen  megérthetnék  a valódi  tényállást,  a ki 
ösmert  igazság  szeretjeiénél  fogva  bizonnyal  nem 
tagadandja  meg  az  elégtételt  azoktól,  a kik  azt 
megérdemlik;  de  bár  minő  legyen  is  e válasz,  ez 
nem  változtathatja  az  iránti  meggyőződésünket,  hogy 
azok,  a miket  Hermáim  megyénknek  „a  dacoro- 
manismus"  s némileg  a „kis  oroszság"  általi  ostro- 
moltatásáról  a valósággal  ellenkezőleg  mondott., 
bizonnyal  téves  informatiok  szüleményei;  azt  pe- 
dig, hogy  mit  értett  Hermann  a „kis  oroszság" 
alatt,  elképzelni  sem  tudjuk. 

Nincs  nálunk  sem  kis,  sem  nagy  oroszság,  ha- 
nem vannak  derék,  hű,  hazafias  ruthenjaink,  olá- 
haink,  számra  meghaladva  a 170  ezeret,  a kiktől 
környezetten  az  a 25  ezernyi  magyarság  nem  sző- 
rűit arra,  hogy  „a  létért  való  küzdelmet  folytassa'', 
mint  ezt  Hermann,  megengedem  a legjobb  indulat- 
tal és  hazafias  részvéttel  állította;  de  sőt  magyar 
orosz,  oláh  most  is,  mint  évtizedek,  századok  előtt, 
együtt,  egyetértőleg  küzdenek  a megye,  a haza 
javának  előmozdításáért.  így  volt  ez  a közel  és 
messze  múltban,  igy  van  ez  ma ; reméljük,  hogy 
igy  marad  ez  a jövőben  is. 

A kinek  egészséges  szemei  vannak,  szive  és 
esze  helyén  van,  minden  időben  meggyőződhetik 
erről  minálunk,  csak  hogy  saját  szemeivel  néz- 
zen, saját  füleivel  halljon.  Ne  aggódjék  tehát 
Hermann  mi  fölöttünk,  megélünk  mi  e tekintetben 
is  a magunk  erejéből  s e dolog  nem  zavarja  a mi 
nyugalmunkat.  Vajha  minden  mással  és  irányban 
igy  volnánk  ! 


XIV. 


A MAGYARORSZÁGI  OROSZOK. 

*)  (Megjelent  a „Budapesti  Hírlap41  1886.  deez.  19-iki  számában 
Várady  Gábor  tollából.) 

Az  egymást  megértés  és  egyetértés  — az 
emberek,  főleg  a különböző  nemzetiségek  között 
csak  úgy  remélhető,  ha  a történelmet  nemcsak 
tanulmányozzuk,  hanem  kivonjuk  annak  minden 
eseményéből  a helyes  tanúságot,  s a történelem 
világitó  fáklyájánál  igyekezünk  megismerni  e hazát 
lakó  nepfajok  jellemét,  hajlamát,  vágyait,  panaszait. 

A történelem  az  életnek,  tehát  a nemzeti, 
a politikai  életnek  is  mestere. 

A történelem  segélyével  akarom  kimutatni, 
mennyire  igaztalanul  járnak  el  azok,  a kik,  mert 
egy  vagy  más  ember  az  ő nézetök  szerint  helytelen, 
vagy  éppen  hazafiatlan  dolgot  cselekszik,  — ebből 
egész  népfajra,  tehát  például:  a ruthénekre  igye- 
keznek következtetést  vonni. 

Kinek  jutna  eszébe  azért,  mert  az  1848 — 49. 
időben  igen  sok  magyar  nem  támogatta  a magyar 
kormányt,  sőt  titkon  és  nyíltan  az  ellenséggel  czim- 
borált:  azt  mondani,  hogy  „a  magyarok  rossz  ha- 
zafiak, vagy  épen  honárulók/* 

*)  Íratott,  midőn  az  oroszokat  több  oldalról  s több  lapban  meg- 
támadták. 

De  hát  mit  is  mond  a történelem  ? 

Mellőzöm  itt  Béla  Anonimusát,  kinek  hitelt 
érdemlő  volta  különben  is  kifogás  alá  esik  s a ki 
azt  irja?  hogy  a rutkén,  t.  i.  a kiewi  és  susdali 
fejedelmek  kérték  az  Ázsiából  jövő  magyarokat, 
hogy  menjenek  a havasokon  túli  országba,  mely 
Atilláé  volt. 

Azzal  sem  akarok  foglalkozni,  hogy  vájjon  az 

r 

oroszok  itt  voltak-e  már  Almos  bejövetele  előtt, 
vagy  velők  együtt  jöttek  be  — Kiewnél  csatla- 
kozva hozzájuk.  Annyi  tény,  hogy  az  a szó  „ orosz44 
(Kuss,  ruoss)  864.  után  kapott  fel  a szlávok  között, 
minthogy  Rurik  társai  russok  valának. 

Nagy  Lajos  korától  fogva  azonban  már  két- 
ségtelen történelmi  adatokkal  bírunk  az  oroszokra 
nézve,  a midőn  Koriatovits  litván  herczeg  novo- 
gorodeki  ruthénekkel  jőve  be  hazánkba,  Nagy 
Lajos  őt  a 14-ik  század  közepén  munkácsi  herczeg 
czimmel,  zempléni,  máramarosi  jószágokkal  ajándé- 
kozta meg.  Ama  század  végén  Koriatovics  Munkács 
ura,  később  bereghi  főispán  lön. 

A jelzett  időszak  óta  nincs  egyetlen  mozzanat 
történetkönyvünkben,  mely  másról,  mint  a ruthének 
hazafiságáról,  a magyar  nemzet  iránti  rokonszen- 
véről  tenne  bizonyságot. 

Idézhetném  például,  hogy  1622.  táján  a magyar 
korona  Ungváron  őriztetett,  a mi  egyik  ki- 
váló bizonyságául  szolgált  már  akkor  a kárpátalji 
oroszok  hűsége  iránti  bizalomnak. 

Idézhetnék  a Rákóczyak  korszakából  szám- 
talan példát,  ama  állításom  bizonyítására,  hogy  az 

orosz  népnél  nincs  liivebb  társunk  szent 
István  birodalmában. 

Nem  részletezem  azt  a köztudomású  tényt, 
hogy  az  oroszok  a bereghi,  máramarosi  erdőkben 
tömegesen  siratták  II.  Rákóczy  Ferenczet,  midőn  a 
haza  területét  elhagyta. 

De  egy  jellemző  momentumot  lehetetlen  nem 
érintenem. 

Midőn  titkos  feladások  következtében  vizsgá- 
lat indult  meg  Bereg  megyében  a miatt,  hogy  az 
oroszok  nem  akartak  a császárért  (VI.  Károly) 
imádkozni,  hogy  segítené  őt  isten  a török  elleni 
hadjáratban,  több  ruthén  vádlott  igy  nyilatkozott. 

„Inkább  imádkozzunk  a mi  urunkért,  Rákó- 
czy ért,  hogy  hozzánk  mielőbb  térjen  vissza. “ 

Mindezt  csak  futólag  említem,  mert  azt  mond- 
hatnák a skeptikusok,  hogy  „azok  egészen  más 
idők,  más  viszonyok  voltak/* 

Ám  legyen  úgy  ! Maradjunk  tehát  a legköze- 
lebbi időszaknál. 

Az  én  honvédzászlóaljam  jelentékeny  része 
oroszokból  állott,  s határozottan  mondhatom,  hogy 
sem  fegyelem,  sem  hazafias  lelkesedés,  sem  a ki- 
tartás tekintetéből  nem  eshettek  kifogás  alá! 

De  az  egész  önvédelmi  harcz  alatt  a kárpát- 
alj i oroszok,  a galicziai  számtalan  emissarius  által 
félre  vezetett  nehány  határszéli  község  kivételével, 
szakadatlanul  hívek  maradtak  a magyar  alkotmány- 
hoz s kézséggel  hozták  meg  a pénz  — és  vér- 
áldozatot. 

Azt  mondhatná  valaki,  — bár  alap  nélkül 
mondaná,  hogy  oroszainknak  a Rákóczy  zászlói 

alatt  való  küzdelme  nem  volt  egyéb  a jobbágyi 
engedelmességnél,  és  hogy  azok  az  1848 — 49-iki 
nyilvánulásai  a haza  szeretetnek,  midőn  az  oroszok 
velünk  együtt  versenyeztek  a hazafias  kötelességek 
teljesítésében,  talán  csak  a magyar  túlnyomó  hata- 
lom által  idéztettek  elő. 

Hisz  oly  közel  áll  az  idő  hozzánk,  hogy  ez 
állítás  alaptalan  voltát  szükségtelen  bizonyítanom. 

De  én  ezeknél  sokkal  ujabb  bizonyítékokra  is 
hivatkozom. 

Az  1860.  évi  birodalmi  tanácsban  Nádasdy 
gróf  igazságügyminiszter  a telekkönyveknek  az 
illető  nemzetiségek  anyanyelvén  vezetéséről  nyi- 
latkozván, — az  ellen  a máramarosi  ruthének, 
oláhok  rögtön  állást  foglaltak. 

A többi  között,  a mi  oroszaink,  élőkön  a 
hazafias  érzelmű  lelkészekkel,  intelligencziájok  többi 
tagjával,  föliratot  intéztek  az  igazságügyminiszterhez. 

Irat- gyűjteményemben  gondosan  őrzöm  úgy 
az  oroszok  mint  a románok  egyaránt  merész  és  szép 
felirataik  hiteles  másolatát. 

Csak  egy  pár  tételt  idézek  az  oroszok  feliratából, 
a románokéról  egymás  alkalommal  szándékozom  Írni. 

„Azon  nép,  melyhez  a ruthénnek  csatlakoznia 
kell  és  lehet,  egyedül  a magyar  n é p és 
pedig  úgy  az  élet  mindennapi  érdekeméi,  mint  a 
múlt  idők  tapasztalatainál  fogva,  mely  szerint  a 
ruthén  nép  a magyarral,  ennek  Európába  bejövetele 
idejéből  és  a rutheneknek  Kiewben  hozzá  csatla- 
kozásától, tehát  ezer  év  óta  testvéries  egyet- 
értésben élt.  Ezek  azok,  a mik,  a ruthént  a 
magyarhoz  kapcsolják  és  ezen  helyzetből  eredő 

csatlakozás  jelenleg  is  oly  erős,  hogy  a ruthén 
és  magyar  nép  között  a kölcsönös 
őszinte  testvériség  a jelen  időben  is 
csór  bit  katlanul  fennáll  és  mint  termé. 
szetszerü  továbbra  is  kétségtelenül 
fenn  fog  álani.  stb.  stb. 

És  ebben  a feliratban,  melyet  minden  orosz  lelkész, 
birtokos  és  községi  elöljáró  aláirt,  azt  kérik,  hogy 
a telekkönyvek  magyarul  vezettesenek. 

És  mikor  kérik?  az  absolut  hatalom  nyomása 
ala  tt,  nem  rettegve  a szuronyokat,  a fogdmegeket, 
s tüntetőleg  szólalva  föl  anyanyelvűk  ellen  a ma- 
gyar nyelvnek,  mint  hivatalosnak  vé- 
delmére. 

Ez  a határozott  lépés  volt  az,  mely  a bécsi 
minisztériumnak  a még  nagyobb  válaszfalak  építé- 
sére s szétszaggatásunkra  irányzott  törekvéseit,  a 
többi  tényező  segélyével,  meghiúsította. 

Ne  feledjük  ezt ! 

Azok  az  urak  pedig,  a kik  akár  személyes 
érdekből,  akár  hazafias  féltékenységből  mindent 
kátói  szigorral  mérlegelnek  s elfeledve  a múltat, 
vagy  nem  okulva  a történelem  nyújtotta  példákból 
a kákán  is  göböt  keresnek,  látogassák  meg  a rná- 
ramarosi,  ugocsai,  beregi,  ungi,  orosz  lelkészek  és 
az  orosz  intelligentia  többi  tagjait  házok  tűzhelyénél 
s látni  fogják  — talán  igen  csekély  kivétellel  — 
mindenütt  a falakon  a magyar  történelemi  képeket 
az  asztalokon  a magyar  irodalom  régibb,  újabb  és 
legújabb  termékeit,  a magyar  hírlapokat,  szóval  : 
magyar  szellem  lengi  át  az  egész  csa- 
lád életét. 

S ha  valaki  észrevétlenül  a nap  bármely  órá- 
jában közibök  lépne,  mindig  úgy  találná,  hogy  a 
család  tagjai  magyarul  társalognak 
egymás  között  is. 

Mind  ez  a legkedvezőbb  jelenség,  a legfénye- 
sebb bizonyiték  arra  nézve,  hogy  az  oroszt  egé- 
szen a miénknek  tekintsük. 

Örüljünk  a testvéri  jobbnak,  a mely  felénk 
testvériesen  nyujtatik  és  ne  hütsük  le  a hazafias 
érzelem  meleg  nyilvánulásait  a kétely,  a gyanúsí- 
tás dermesztő  jegével.  Járjunk  elől,  nem  csak  a 
hazafias  buzdításban,  hanem  a — bizalomban  is. 

